text:
Í Vágs skúla verður undirvíst frá 1. til 10. flokk. Í framhaldsdeildini ganga næmingar úr allari sunnari helvt av Suðuroy.
Tað eru 14 floksstovur.
Serhøli eru 9 í tali: Alisfrøði, evnafrøði, teldustova, køkur, hondarbeiðsstova/evningstova, sangstova, lívfrøði, filmshøli og serundurvísingarhøli.
Í skúlanum eru eisini ein svimjihylur, fimleikarhøll og eitt bókasavn.
Tann eldri parturin av Vágs skúla varð tikin í nýtslu í 1951. Tann nýggjari partur varð tikin í nýtslu 2. sept. 1979.
Heimasíðan hjá Vágs kommunu er her.


c: text/html

text:
Síl, Eyrriði (laksaættin)
Salmo trutta trutta Linné, 1758
Stødd: Síl verður upp í 140 cm langt. Í Føroyum eru tey stóru sjósílini um 85 cm, kanska nakað longri, og vatnasíl fara sjáldan upp um 65 cm. Áarsílini eru væl minni, tey stóru kanska um 40 cm. Hendinga síl størri enn hetta eru tó fingin í Føroyum.
Dýpi: Sjósílini eru ovarlaga í sjónum og nær landi. Okkurt sjósílið er kortini fingið á dyrging út frá landi. Áarsíl og vatnasíl halda til ávikavist í áum og vøtnum.
Litur: Sílini eru broytilig í liti, alt eftir umstøðunum. Sjósíl í sjónum eru dimm, blágrønlig um bakið og blonk um síðurnar. Tey eru hvítlig/ gulhvít undir búkinum. Svartir, smáir blettir eru um kjálkar, bak og liðir. Liturin broytist í gýtingini um heystið, tey verða brúnlig. Stór vatnasíl í størru vøtnunum kunnu eisini verða litt soleiðis sum sjósíl, um enn nakað kámari, men vanliga eru vatnasíl brúnlig við reyðum og svørtum blettum og hvítan ring rundan um blettirnar. Áarsíl eru brún um bakið, við blonkum síðum og gullig, rómalitt undir búkinum. Blettirnir á síðunum eru svartir og reyðir, ofta við hvítum ringi rundan um blettirnar. Ein farri av gyltum um síðurnar og silvurlitur um búkin er ikki óvanligt. Fiskurin í síli er ljósareyður.
Teinar: R 11-15; G 9-14.
Lýsing: Síl er smidligur fiskur. Tað hevur eina ryggfjøður mest sum mitt á bakinum. Tað hevur eina fitifjøður oman á sporlinum. Eina gotfjøður undir sporlinum. Sterturin er rættiliga stórur. Búkfjaðrarnar eru aftarlaga undir búkinum. Uggafjaðrarnar sita fremst og niðast á uggunum. Kjaftbeinini røkka aftur um eyguni. Anadromur fiskur.
Eyðkenni: Sjósíl, vatna- og áarsíl eru sami fiskur, ið bert hava ymsar liviumstøður. Sjósíl líkist nógv laksi. Sílið hevur smáar roðslur, millum 13 og 16 frá fitifjøðurini til strikuna. Sjósílið hevur fleiri svartar blettir enn laksurin, er heldur hyldligari, høvdið er størri og klingran tjúkkari. Á fremsta táknaboga, inni í boganum, eru táknatindarnir í miðjuni rættiligir tindar. 2-5 teir ovastu og niðastu eru meira knútukendir.
Týdningur: Sum heimaveiða hevur sílið nakað av týdningi.
da: Ørred, en: Trout, fr: Truite, ís: Urriði, no: Ørret, tý: Forelle
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Laksafiskar Salmoniformes
Laksafiskahópurin hevur eina ætt við 11 slektum og 66 sløgum:
Í Føroyum eru 3 slektir og 5 sløg, harav tann eina ættin við tveimum sløgum, er ikki upprunalig í Føroyum, men er komin úr alibrúkum her og aðrastaðir.
Langvaksnir og smidligir fiskar. Teir hava eina ryggfjøður, eina gotfjøður og eina fitifjøður.
Øll sløgini gýta í feskum vatni, men nøkur teirra vaksa upp í sjónum. Hesi seinnu eru anadrom.
Hjá havgangandi fiskum er liturin bládimmur um bakið, og síðurnar eru blankar við dimmum blettum. Fiskur í feskvatni er oftast brúnligur ella gulgráur við blettum, men í stórum vøtnum eisini littir sum teir í sjónum, tó kámari.
Fiskurin í laksafiskum er, við onkrum undantøkum, reydligur.

robotstxt: allowed

filter: keep


text:
Saman við mammu og pápa sínum býr Silvi í Oyravík, sum liggur inni í Oyrafjalli. Oyrafjall er jú opið innan, og har eru stórar víddir. Um dagin er ljóst inni í fjallinum, tí sólin skínur niður gjøgnum vøtnini, ið eru oman á fjallinum. Stjørnur og máni síggjast gjøgnum fjallaloftið um náttina, men tá ið tú gongur uppi á fjallinum, er hetta sum eitt vanligt fjall við vallaðum lendi, gróti o.ø. Eingin uttan tey, ið búgva í Oyravík, vita, hvussu tú sleppur út og inn.
Mamma Silva eitur Fima. Hon er webdesignari og ger heimasíður o.a., og pápin Haruper er bakari. Omma og abbi Silva búgva í vitanum í Oyravík og eiga hundin Snar. Omma Silva eitur Malena, og hon elskar, tá ið Silvi kemur at vitja, tí hann hevur altíð okkurt stuttligt at siga frá. Silvi upplivir so nógv, at hann og omman kunnu sita og práta í fleiri tímar um tey mongu ævintýr, Silvi hevur verið á. Omma Silva veit eisini nógvar góðar og spennandi søgur, og so dámar teimum eisini sera væl at spæla kort, serliga ”Olsen, Olsen”. Abbin er vitameistari og eitur Andrias. Andrias dugir so nógv. Hann elskar at skrúva, ganga langar túrar við Snari og so dámar honum sera væl at byggja modellskip.
Silvi hevur nógv børn at spæla við, men best dámar honum, tá ið systkinabarnið Sólja kemur at vitja. Sólja er so ring at flenna, og oftani veit Silvi als ikki, hvørjum hon flennur at. Sólja hevur hár sum gull og snjóhvítar tenn, men lat teg ikki lumpa, tí Sólja kann eisini vera snild!
Framyvir fert tú at frætta nógv meir úr Oyravík, og viðhvørt kemur Silvi eisini at vitja í sparikassanum...


text:
U20 EM: Flogfarið lendi ikki - dystarskráin broytt
Vegna vánalig floglíkindi lendi SAS ikki hósdagin, og tí hevur verður neyðugt at broyta dystarskránna fríggjadagin, tí Luksemborg var við hesum flogfarinum. Flogfarið verður væntandi ikki í Føroyum fyrr enn klokkan 16.45 fríggjadagin.
Føroyar og Ísland eru ásett at spæla klokkan 19.00, og hetta verður ikki broytt, men dysturin millum Skotland og Luksemborg, sum skuldi vera klokkan 16.00, verður ístaðin leiktur klokkan 21.00, ella beint eftir dystin millum Føroyar og Ísland.
Føroyska liðið hevði sína seinastu venjing klokkan 15.00 hósdagin og síðani varð farið á Hotel Føroyar at fyrireika seg til dystin í morgin.


text:
Heilsa
Spurningur: Hvat merkir tað at vera sjúkrameldað/ur?
Svar: Einasta lógliga grund til ikki at møta til arbeiðis er sjúka. Læknaváttan kann verða kravd. Lønardeildin hjá Fíggjarmálaráðnum hevur eina vegleiðing um løn undir sjúku. Les hana HER!
--
Spurningur: Eg arbeiði í vakt, soleiðis at eg fái mánaðarløn og vaktargjald. Tá eg herfyri varð sjúk, fekk eg bert føstu mánaðarlønina, og ikki vaktargjald, fyri hesar dagar. Er hetta rætt?
Svar: Starvsfólk hava rætt til løn undir sjúku, t.v.s. tá løn, sum tey áttu at fingið, um tey vóru frísk, saman við vaktargjaldi og øðrum føstum viðbótum.
--
Spurningur: Kann arbeiðsgevarin krevja upplýsingar um heilsuviðurskifti?
Svar: Arbeiðsgevarin hevur rætt til at krevja nakrar upplýsingar um heilsuviðurskifti umsøkjarans. Hetta er t.d. galdandi fyri upplýsingar, sum eru neyðugar, tá ið arbeiðsplássið skal leggja arbeiði til rættis við atliti til heilsuviðurskifti hjá starvsfólkunum. Tað kunnu vera upplýsingar um ryggtrupulleikar, soleiðis at serligur stólur krevst, ovurviðkvæmi, sum forðar fyri arbeiði við ávísum evnum ella aðrar upplýsingar av hesum slag. Sí eisini vegleiðing um løn undir sjúku HER!
Meginreglan er, at arbeiðsgevarin hevur ikki rætt til at fáa fleiri upplýsingar um heilsuviðurskifti hjá starvsfólki, enn tær sum eru viðkomandi fyri at kunna røkja starvið.
--
Spurningur: Kann arbeiðsgevarin krevja heilsuváttan ella heilsueftirlit frá starvsfólkinum?
Svar: Á nøkrum arbeiðsplássum verða sett serliga strong krøv til heilsuviðurskiftini hjá starvsfólkunum. Í flestu førum hevur arbeiðsgevarin tá ein lógarfestan rætt til at biðja um heilsuváttan ella at starvsfólkini fáa gjørt eina heilsukanning. Hetta er t.d. galdandi fyri størv innan sjó- og loftferðslu. Um ein er í iva, um arbeiðsgevarin hevur rætt til at krevja heilsuváttan/heilsukanning, kann ein biðja arbeiðsgevaran siga frá, hvør lóg ásetur, at ein eigur at góðtaka hetta. Um arbeiðsgevarin ikki kann vísa til ávísa lóg, hevur starvsfólkið vanliga ikki skyldu til at geva slíkar upplýsingar. Sí eisini vegleiðing um løn undir sjúku HER!
Svar: Arbeiðsgevarin hevur rætt til at krevja nakrar upplýsingar um heilsuviðurskifti umsøkjarans. Hetta er t.d. galdandi fyri upplýsingar, sum eru neyðugar, tá ið arbeiðsplássið skal leggja arbeiði til rættis við atliti til heilsuviðurskifti hjá starvsfólkunum. Tað kunnu vera upplýsingar um ryggtrupulleikar, soleiðis at serligur stólur krevst, ovurviðkvæmi, sum forðar fyri arbeiði við ávísum evnum ella aðrar upplýsingar av hesum slag. Sí eisini vegleiðing um løn undir sjúku HER!
Meginreglan er, at arbeiðsgevarin hevur ikki rætt til at fáa fleiri upplýsingar um heilsuviðurskifti hjá starvsfólki, enn tær sum eru viðkomandi fyri at kunna røkja starvið.
--
Spurningur: Kann arbeiðsgevarin krevja heilsuváttan ella heilsueftirlit frá starvsfólkinum?
Svar: Á nøkrum arbeiðsplássum verða sett serliga strong krøv til heilsuviðurskiftini hjá starvsfólkunum. Í flestu førum hevur arbeiðsgevarin tá ein lógarfestan rætt til at biðja um heilsuváttan ella at starvsfólkini fáa gjørt eina heilsukanning. Hetta er t.d. galdandi fyri størv innan sjó- og loftferðslu. Um ein er í iva, um arbeiðsgevarin hevur rætt til at krevja heilsuváttan/heilsukanning, kann ein biðja arbeiðsgevaran siga frá, hvør lóg ásetur, at ein eigur at góðtaka hetta. Um arbeiðsgevarin ikki kann vísa til ávísa lóg, hevur starvsfólkið vanliga ikki skyldu til at geva slíkar upplýsingar. Sí eisini vegleiðing um løn undir sjúku HER!
--
Spurningur: Hvussu skal arbeiðsgevarin fara um heilsuupplýsingar?
Svar: Arbeiðsgevarin kann sum útgangsstøði ikki lata upplýsingar um heilsuviðurskifti víðari til onnur, um hetta ikki er sambært lóg, ella um starvsfólkið ikki sjálvt hevur givið samtykki til tað. Hetta er galdandi bæði í mun til onnur starvsfólk á arbeiðsplássinum og til fólk uttan fyri arbeiðsplássið.
.


text:
Avstralski høvuðsvenjarin Alan Thompson hevur valt at fara í farloyvi, meðan avstralska svimjisambandið kannar eitt mál um “inappropriate behaviour”. Samstundis kannar avstralska løgreglan eitt gamalt mál, har venjarin og fyrrverandi OL-svimjarin Terry Buck skal hava gjørt seg inn á ungar dreingir. Craig Lord á SwimNews heldur lítið um hesa nú almennu kanning hjá svimjisambandinum, meðan Tony Austin á scaq.blogspot.com hinvegin nýtir høvið at koma við nøkrum góðum ráðum til venjarar og foreldur at ungum svimjarum, við støði í reglum hjá amerikansku skótarørsluni …
Stutt sagt eru leiðireglurnar:
- At tað altíð skulu vera tvey vaksin til staðar til venjing og á ferðum, so sum ein venjari og eitt foreldur.
- At svimjarin ongantíð er einsamallur saman við vaksnum venjara, leiðara ella líknandi hjálparfólki.
- At tey vaksnu respektera privatlívið hjá svimjaranum undir umklæðing og undir brúsuni. Og øvut.
- At svimjarar ikki sova í rúmi saman við øðrum vaksnum enn sínum foreldrum ella verja, og at gentur og dreingir hava hvør síni brúsurúm og vesi, ella hvør sína tíð í brúsurúmi ella vesi.
- At eitthvørt vandamikið virksemi altíð verður fyrireikað so væl sum gjørligt. (Hetta er meira skótar, sovorðið sum rapelling og tílíkt).
- At einki er ‘loyniligt’ í felagsskapinum… umfatandi millum annað at foreldur hava rætt at verða til staðar undir venjing.
- At fólk altíð eru sømiligt ílatin. “No skinny-dipping”
- At venjarar og leiðarar eru konstruktivir, tá ið teir rætta.
- At happing og eyðmýking til dømis í sambandi við ritual ikki fer fram.
- At ungir venjarar og leiðarar læra hesar leiðireglur, og verða eftirkannaðir viðvíkjandi hvussu teir yvirhalda tær.
Endamálið er sjálvsagt ikki at mistonkiliggera allar venjarar og leiðarar, men heldur at minimera møguleikan fyri misbrotum, og umganga einhvørjan mistanka. Sum Austin sigur í innganginum til sína grein, so eru tað typiskt tveir høvuðstættir í tíðindunum um svimjing, um tú leitar til dømis við news.google.com: At onkur er druknaður, og at okkurt siðamisbrot er framt. Í báðum førum er talan um trupulleikar sum kunnu umgangast, um bara vit altíð eru fleiri sum ansa eftir svimjarunum í senn. Og her er ‘ákæran’ í hasum skótareglunum jú nærmast mest rættað ímóti foreldrunum, at mistankin, misbrotið ella vanlukkan kann umgangast fullkomiliga, um bara vit taka størri lut í tí sum okkara børn gera.


text:
Hanni Bjartalíð - bøkur merktar við "Deyði"
Hanni Bjartalíð er listamaður, føddur 1968 í Klaksvík og býr í Lathi í Finnlandi
Útbúgving:
Nordiska Konstskolan í Kokkola í Finnlandi
Myndprýðingar:
2002 Í geyma (Dánial Hoydal)
2003 Loppugras (Sólrún Michelsen)
2004 Likkulina og Likkudemus (Maud Heinesen)
2007 Hvør fjalir seg í postkassanum? (Marjun S. Kjelnæs)
2008 Hvør fjalir seg í ferðataskuni? (Marjun S. Kjelnæs)
2009 Hvør fjalir seg í smúkkuskríninum? (Marjun S. Kjelnæs)
2015 So hon starir inn í veggin (Arnbjørn Ó. Dalsgarð)
Viðtal:
Kinna Poulsen: Har fólk sveima runt í leysari luft. Bragi nr. 1/2001
Heiður:
2008 Barnabókavirðisløn Tórshavnar býráðs fyri myndprýðingar


text:
- Tíðindi, mentan og ítróttur
Semingsmenninir hitta pedagogarnar eftir døgurða
Semingsstovnurin hevur fund við Pedagogfelagið klokkan eitt í dag um sáttmálasamráðingarnar.
Fundur var í gjár við arbeiðsgevararnar, Kommunala arbeiðsgevarafelagið og Lønardeildina hjá Fíggjarmálaráðnum.
Semingstovnurin varð boðsendur seinasta fríggjadag.
Terje Sigurðsson, semingsmaður, sigur, at eftir fundin við Pedagogfelagið í dag verður avgjørt, hvussu verður hildið fram.
Í vikuni
Hann væntar, at partarnir verða boðsendir aftur seinni í vikuni, kanska longu í morgin.
Nakrir samráðingarfundir vóru millum Pedagogfelagið og arbeiðsgevararnar.
Men fundurin 1.desember var tann fyrsti, síðani sjúkrarøktarfrøðingarnir og Fíggjarmálaráðið skrivaðu undir nýggjan sáttmála 20.november.
Og tað var eftir fundin 1.desember, at Semingsstovnurin varð boðsendur.
Sí eisini


text:
Ein av best umtóktu føroysku bólkunum í 1990’unum ger nú comeback við framførslu á Summar Festivalinum. Kjølar fara saman við festivalgestunum at gera eina nostalgiska ferð aftur í 90’ini, tá ið bólkurin fekk dansistøðini og hallirnar kring landið at kóka við melodiøsum rockhittum.
Kjølar hevði sína stórtíð seinna partin av nítiárunum, tá ið teir hittaðu við sangum sum Paying, Sweet Little Suzie, Skýmandi kvøldið og Sorgblídni. Bólkurin spældi sera nógv kring landið, teir vóru við í Prix Føroyar finaluni í 1997 og 1999, og teir vóru fleiri ferðir ovast á 15 teimum bestu.
Kjølar hava ikki spælt alment í 19 ár, men nú eru teir til reiðar at fara aftur á pallin, og Kjølar fara at spæla, sum teir spældu í 1990’unum.
– Vit fara á Summar Festivalinum at leita aftur í tíðina eina løtu, tí vit hava ongar nýggjar ætlanir við Kjølum. Vit fara at spæla sangirnar, sum vit plagdu at spæla í 90’unum, og vit gleða okkum til at njóta hesa framførslu saman við fólki, sigur Signar í Homrum, sum er ein av tónleikarunum í Kjølum. Hinir tónleikararnir í bólkinum eru Jens Marni Hansen, Jens Tummas Næs og Henning Nicodemussen.
Kjølar spæla í stóra Tjaldinum á Summar Festivalinum.


text:
Orð: Paul Rader
Lag: Arthur W. McKee
Týtt: Jóhan við Neyst
Upprunaheiti: The river of thy grace
1. Á náðihavinum eg ferðist trygt
ímóti gyltu himnastrondini,
og í tínum kærleika mítt alt er bygt
– skjótt í Himlinum eg síggi teg.
Niðurlag: Áh, skjótt dagar undan
ljósa himnaglæman.
Tína tign og dýrd eg síggi tá.
Vit í allar ævir vera saman
har við gyltu náðitrónuna.
2. Tín Halgi Kærleiksandi foldum á
enn bjóðar syndarum hin sanna frið.
Bert títt dýrabara blóð á Golgata
veitir deyðadømdum sálum grið.
3. Gud kallar eymt á hvønn ein syndara.
Tú ófrelsti, kom trúgv á Frelsaran!
Fest títt trúareyga nú bert Jesus á,
og í Himmalin teg leiðir hann.


text:
Eg fór at lesa til námsfrøðing tí eg vildi gera mun, og tá mítt fyrsta barn byrjaði í vøggustovu sá eg, at tað hevði týdning, at tað var skil í.
Eg haldi framvegis, at allastaðni har tað almenna setur eina skipan í verk fyri at taka sær av børnum, ungum, vaksnum ella gomlum, fullfør ella ikki, so eigur tað, at vera gjørt á skynsaman hátt og við virðing fyri teimum sum skulu brúka skipanina - til tess at lyfta hesar týdningarmiklu uppgávur krevst at umstøður hjá starvsfólkinum eru bæði góðar og tryggar.
Sum námsfrøðingur, leiðari og nevndarlimur hesi seinastu árini kann eg staðfesta at okkara fakøki er nógv broytt.
Felagið hevur liva eitt strævið lív, tí felagið hevur bert runnið aftaná - langtíðarhugsan, framtíðarhugsan ella at leggja eina ætlan ella at skipað arbeiði er niðurraðfest í felagnum, hetta má broytast skulu vit hava ávirkan í framtíðini.
Í alt ov langa tíð hava vit bara reagera, tá skipanir vera broyttar, her meini eg við broytingar innan Almannaverkið, stovnan av forskúlum, umskipan av leiðslum ella økjum innan vanliga námsfrøðiliga virksemi.
Ferð eftir ferð verða loysnir kroystar niður yvir okkum, sum fakfólk. Loysnir sum onnur enn námsfrøðingar, hava gjørt. Loysnir sum vit vita, bert hava tað eina endamáli og tað er, at spara pengar. Hædd verður ikki tikin fyri stóru námsfrøðiligu uppgávunum. Effektivisering í almennum høpi merkir sparing, ella arbeiða meir fyri minni.
Vit eiga at koma við røttu loysnunum, vísa á hvat skal til fyri at megna uppgávur, sum skulu loysast. Og ikki bara bíða til onkur kemur og sigur, at “Nei tit skulu megna meira fyri minni, tí vit hava ikki ráð”.
Um broyting ikki kemur í nú, er vandi fyri at vit skulu renna enn meir fyri enn minni.
Tað er nokk snakkað nú skal handlast - vit skulu, sum fakfelag, seta kósina. Vit kunnu blíva við at bíða eftir at Mentamálaráðið, Almannaráðið ella kommunurnar finna útav at spyrja okkum eftir. Vit hava bíða í áravís eftir einum dagstovnaráði, og vit bíða enn, alt meðan tað verður umskipa og spart. Tað er í dag vit skulu seta kósina, í morgin er ov seint.
Eitt tað fyrsta eg vil seta í verk er okkara egna dagstovnaráð og sosialpedagogiskaráð. Hesi ráð skulu arbeiða hvørt við sínum øki og mannast av tykkum, sum fakfólk innan øki, tí tað eru tit sum hava vitanina um økini.
Eitt sterkt fakfelag er, eitt felag har hvør einstakur limur kennir seg heima og torir at gera sín ávirkan galdandi - eitt sterkt felag gagnnýtir allar sínar 2000 limir, við teirra ymisku hugskotum, tankum og loysnum.
Sáttmálasamráðingar skulu vera í ár og eg haldi at tit, limir, eiga at vera meira við - bæði tá ræður um innihald og kunning. Her er einki at fjala.
Tey málini eg haldi hava størstan týdning í løtuni eru:
- At grundlønir og eftirlønir vera javnsettar.
- At lønirnar skulu hækkast.
- At arbeiðsumhvørvið verður raðfest hægri.
Okkum tørvar eitt fakfelag, ið tekur støði í tykkum, í tykkara gerandisdag. Fakfelagið skal sjálvandi spyrja tykkum og hava álit á, at tað eru tit sum vita best hvat tit hava tørv á. Vit tykkara hjálp mugu vit fáa lýst hvussu vit á bestan hátt skipa felagið soleiðis, at øll hoyra til og at øll megna at vera við. Er tað bygnaðarbroytingar, ið krevjast innan felagið, so gera vit tað.
Eg bjóði meg fram at fremja tað sum er neyðugt. Eg ynski eitt felag, har vit øll kunnu kenna okkum sum væl og ikki bara tey fáu.
Eg vil hava eitt felag, sum hevur áræði at varpa ljós á hvussu námsfrøðiligu skipanirnar eiga at vera settar saman, til tess at námsfrøðiligu málsetningar kunnu røkkast.
Eg vil hava eitt felag sum handlar og ikki bíðar eftir at onkur annar hevur handla.
Eitt felag sum gongur fremst.
Eg bjóði meg fram, tí eg veit at eg kann gera mun og eg veit at eg kann gera tað betur.
Føroya Pedagogfelag hevur týdning - Føroya Pedagogfelag skal gera mun. Føroya Pedagogfelag skal gera tað betur.


text:
Til kvinnudagin í ár bjóðar Norðurlandahúsið til eina heilt serliga sýning. Svenski einmansleikurin SCUM-manifestet byggir á ein av sterkastu tekstunum í bókmentasøguni: The SCUM Manfesto eftir Valerie Solanas.
Teksturin er heimskendur, men eisini púra ókendur. Hann er hataður og elskaður – eisini av fólki, sum ikki hava lisið hann. Solanas tók til, at hetta er ikki stórbær ella djúp list. Hetta er ein heilsan til mannfólkaveldið full av ótálmaðari vreiði, stríðshuga og kærleika.Leikurin er ógvisligur og ikki fyri sartar sálir.
Undan leikinum skipar Kvinnufelagið fyri einum stuttum tiltaki í Norðurlandahúsinum.


text:
Vit skulu læra at tosa um skemmaran
30-11-2017
Einasta gongda leið at fyribyrgja at kynsligur ágangur verður framdur, er kunning, halda Maibritt Højgaard og Bjørt Lind, sálarfrøðingar
Evnið, pædofili er eitt stórt tabu í flest øllum samfeløgum, og tí er umráðandi at fáa fólk at skilja hvussu vit tosa um skemmaran, sum fremur skemdargerðina.
Tað er Bituff, sum skipar fyri temakvøldum um seksuella ágnag, serliga móti børnum. Hetta temakvøldið fer at snúgva seg um skemmaran; við ástøði um pædofili, siðamisbrot, skemmaran, sum ikki er pædofilur og miðlaviðgerð av evninum.
Maibritt Højgaard og Bjørt Lind, sálarfrøðingar, eru í útvarpsstovuni.


text:
Søgan
PAM Offshore Service, ið er eitt dóttirfelag hjá MEST, varð stovnað í 1998 við tí endamálið, at veita mekaniskar, elektriskar og sveisitænastur til oljuvinnuna.
Samstarv kom í lag við Aker Maritime í Noreg, og frá 1998 til 2002 vóru regluliga millum 10 og 15 mans í starvi í oljuvinnuni í Noreg.
Eitt tíðarskeið lá virksemið uttanlands stilt, tí eftirspurningurin eftir arbeiðsfólki var so lítil. Á vári 2004 eydnaðist aftur at fáa samstarv í lag um at fáa fólk í arbeiði í Noregi. Hetta var í sambandi við stóru gass-verkætlanina hjá Statoil uppi í Norðurnoregi, á oynni Melkøya uttanfyri Hammerfest.
Aker Stord og Aker Kvaerner Elektro fingu ein stóran sáttmála, ið innibar at eitt stórt tal av m.a. sveisarum og elektrikarum skuldu arbeiða í hesi verkætlan fram til 2006/2007.
Seinnu árini hevur PAM Offshore fingið í lag samstarv við fleiri feløg. Nevnast kunnu Kværner, Aibel, Westcon, SEC og onnur.
Í dag starvast uml. 200 mans í Noregi fyri PAM Offshore Service.


text:
Carlsson-systrarnar bera Merkið og vatnið
Dan Klein --- 28.06.2015 - 13:18
Oyggjalekirnir á Jersey verða settir í kvøld kl. 19 á Howard Davis parkini mitt í St. Helier.
Stóra hátíðarhaldið er týðandi partur av leikunum, og setanin hevur fleiri siðbundin innsløg, sum eru føst á hvørjum leikum.
Tá limaoyggjarnar marsjera inn, gongur ein flaggberi fremst við Merkinum saman við einum vatnbera. Badmintonleikarin Brynhild Djurhuus Carlsson kemur at bera Merkið leygarkvøldið, og systurin Rannvá Djurhuus Carlsson fer at bera vatnið.
Vatnhátíðarhaldið er fastur partur av skránni, og tá fer ein íðkari frá hvørjari limaoyggj at koyra vatn í eitt felags kar.
Setanin tekur væntandi einar tveir tímar, og eini 5.000 fólk fáa atgongd til parkina.


text:
Intermezzo/
UMMÆLI: Heili 23 verk eru við á framsýningini hjá Ludvík á Brekku í Smiðjuni í Lítluvík og við tað, tey øll eru niðriundir og at myndirnar eisini eru rættiliga stórar í vavi, gerst samlaði inntrykkið av framsýningini heldur óruddiligt og inkonsekvent. Ludvík á Brekku hevur verið á listaháskúla á Ærø í eitt ár og hevur hug at vísa okkum hvat hann hevur lært har. Tað er fínt at sleppa at fylgja við. Skúlamyndir eru ofta rættiliga ymiskar, tað vil so vera og tað skulu tær vera, tí tær eru prógvið um, at næmingurin hevur lært okkurt. Men aftrat skúlaverkunum hevur hann valt at taka verk við, sum vóru á Vár- og Ólavsøkuframsýningini í fjør og annað tilfar. Litirnir eru teir somu, sum honum dámdi áðrenn skúlan, bjartir litir við serligum denti á mótsetningslitir sum gult og violett. Máliháttur og stílur í nýggjaru myndunum minnir eisini um tær eldru myndirnar.
Tað snýr seg um figurativar myndir av gentum og kvinnum (fyri tað mesta), sum eru lýstar eins og í teknirøðum ella popart, einfaldaðar, slættar myndir, sum eru lutfalsliga lættar at gera og tessvegna sera populerar serliga millum ung fólk - málihátturin er ikki minst brúktur millum tey, sum ikki hava eina listarliga útbúgving, - Tá eg tosi um listarliga útbúgving, sipi eg til eina akademiútbúgving, fimm ár í stríðum mótvindi, har næmingurin í heilum verður funnist at, vigaður og funnin ov lættur og har tú gjøgnum kritikk og undirvísing spakuliga útviklar tína egnu listarligu tankagongd. Munurin millum skúlamyndirnar og hinar eldru er, at tær eru tematisk gjøgnumførdar við einum ávísum speglingartema, sum gevur teimum eitt nokk so gjøgnumført yvirbrá, men tær eru jú í grundini bert skúlavenjingar uttan nógvar aðrar tankar enn júst at gjøgnumføra eitt tema, har ein figurur verður endurtikin á høvdinum.
Onkur av hesum dupultmyndunum er væleydnað, t.d. tvíburðamyndin. Hon er betri málað og komponerað og tykist somuleiðis betri hugsað og meira kensluborin enn hinar, m.a. í samansetta máliháttinum. Tað slætta popart-úttrykkið í forgrundini fær áhugavert mótspæl av teirri dekorativt málaðu hyttuni og abstrakt málaðu bakgrundini. Tilsamans gera stílskiftini, at gentulýsingarnar tykjast ónatúrliga bjartar, men teirra um somu tið óseka og óskikkiliga andlitsbrá fær áskoðaran til at undrast á hvat gongur fyri seg í myndini.
Eg hoyrdi tann fryntiliga Ludvík á Brekku í útvarpinum greiða frá, at hann lesur til lærara í løtuni, men hevur tikið eitt ár farloyvi fyri at fara á Listaháskúla. Hendan millumstøðan, kenslan av intermezzo, avspeglast í hansara framsýning í Smiðjuni í Lítluvík, sum heldur fram inntil mikudagin.


text:
Lýsandi gul fjøll við djúpbláum homrum. Sóljugulur himmal og smá bjartlitt húsaskapilsi, ið sveima í landslagnum - tað kann ikki vera nakar annar enn Arnold Vegghamar, sum finnur uppá at mála so herliga frítt og heilt eftir sínum egna høvdi.
Sunnudagin 4.mars læt framsýning upp við málningum hjá Arnold Vegghamar í Gamla Seglhúsinum í Klaksvík. Sambært Norðlýsinum var framsýningin væl vitjað. Framsýningin fevnir um 35 oljumálningar og hongur uppi allan mars mánaða.
Opið er:
Mánadag til fríggjadag frá 14:00 til 17:00
Sunnudag 14:00 til 18:00


text:
Andras Guttormsson
Andras Guttormsson (føddur umleið 1490, doyði 1544, búði í Kálgarði í Sumba, ættaður úr Noregi) var løgmaður í Føroyum 1531 - 1544[1].
Hann er faðir Guttorm Andrasson, sum gjørdist løgmaður eftir faðirin.
í desember 1531 fekk Andras Guttormsson tilnevning frá Fríðriki kongi I til starvið sum løgmaður í Føroyum. Hann skuldi gera løgmanseið sín til Joachim Wullenweber, kongsins fúta og Føroya fólk ("menige almue"), helst á Føroya Løgtingi. Hann skuldi veita hvørjum manni, fátækum og ríkum, lóg og rætt eftir Sankta Ólavs kongs og Noregs lóg. Andras Guttormsson búði í Kálgarði í Gørðum í Sumba og hann var Føroya løgmaður til 1544.
Kálgarðsbóndin Guttormur (Løgmaður), átti ellivu merkur av Víkini; Jenis í Laðangarði átti tað tólvtu. Men Jenis legði eina mørk sína móti einari kálgarðsbóndans mørk og so eydnu sína ímóti hinum tíggju. Hann spurdi tá kálgarðsbóndan um hann vildi ikki leggja felag við seg, tí hann, Jenis, hevði so góða eydnu og hin onga. So løgdu teir felag (tó at Kálgarður var løgmansgóðs og tí ikki átti at vera lagt í felag) og síðan treivst væl hjá báðum. Men ongantíð sótu teir væl um sátt og skiltust síðan aftur úr felaginum. So visti eingin av, fyrr enn Jenis gjørdi ferð niður til Danmarkar til at stevna løgmanni. Ein dagin, sum kálgarðsbóndin stendur úti fyri durum, sær hann ein bæriligan reyðklæddan mann koma ríðandi oman á Krossjarðargarðar og spyr, um nakar veit, hvør maður hatta er. Tá varð honum aftursvarað, at tað var sjaldsamt, at hann skuldi ikki vita, at hatta var Jenis í Laðangarði, sum hevði verið niðri eitt heilt ár og nú var afturkomin. Ikki frættist tíðindi úr Laðangarði til Kálgarðs, tó at skamt var ímillum — so hatskir vóru teir hvør á annan, Laðangarðsbóndin og Kálgarðsbóndin. Stutt var umliðið, tá ið bræv kom til løgmans frá kongi, at hann skuldi búgva ferð sína niður til at verja seg fyri slíkum, sum honum var um kent. Men av tí at løgmaður var vorðin gamal og orkaði illa at ferðast, tók sonurin, Guttormur Andrasson, ferðina uppá seg.
Keldur[rætta | rætta wikitekst]
- Jakob Jakobsen: ”Færøske folkesagn og æventyr”, 1898-1901
Gilli | Sjúrður | Símun | Dagfinnur Halvdanarson | Haraldur Kálvsson | Roald | Jørundur Skógdrívsson | Tórmóður Sigurðsson | Andras Guttormsson | Guttormur Andrasson | Jógvan Heinason | Ísak Guttormsson | Pætur Jákupsson | Tummas Símunarson | Zakarias Tormóðsson | Jógvan Justinusson | Jógvan Poulsen | Balzer Jacobsen | Jógvan Poulsen | Jákup Jógvansson | Jóhan Hendrik Weyhe | Sámal Pætursson Lamhauge | Hans Jákupsson Debes | Thorkild Fjeldsted | Jacob Hveding | Johan Michael Lund | Jørgen Frantz Hammershaimb


text:
Ingi Samuelsen
07.01.2015 - 20:40
Tíðindi > Lóg & Landaskil > Eldsbruni
Ongar gløður vóru eftir í maskinrúminum á russiska trolaranum North Ocean tá Brimil kom á Havnina við honum tíðliga í morgun.
Sløkkiliðið í Havn var á molanum og tók ímóti, og roykkavarar fóru beinanvegin niður í maskinrúmið at kanna viðurskiftini.
- Tað var ongin ivi um, at eldurin var sløktur tá teir komu inn, tí tá var skipið kólnað aftur. Men teir høvdu skalkað alt væl og virðiliga til, so ongin hevði verið har niðri áðrenn okkara roykkavarar, greiðir Heini Østerø, átaksleiðari hjá Tórshavnar Sløkkiliði frá.
Hann greiðir frá, at ongin ivi er um, at heilt nógvur hiti hevur verið í maskinrúminum. Allar installasjónir á høvuðsmotorinum eru oyðilagdar, og sama er eisini galdandi fyri allar káplar og innleggingar undir dekkinum yvir maskinuni eru eisini oyðilagdar.
- Vit kundu staðfesta, at eldurin var væl og virðiliga køvdur, tá komið var á Havnina. Sløkkiskipanin við koltvísúrni hevur virkað sum hon skuldi. Eg kann bara staðfesta at menninir umborð hava verið hepnir, tí skaðin kundi væl verið nógv størri, staðfestir átaksleiðarin.
Men sløkkiliðið kundi staðfesta, at inniluftin í maskinrúminum, sum vera man, ikki var góð, og at tað tí skal reinsast og luftast væl og virðiliga út áðrenn fólkið hjá skipasmiðjuni fer niður at arbeiða uttan roykkavaraútgerð.
North Ocean liggur í dag á Molanum í Havn. Mynd: Jens Kr. Vang
North Ocean liggur í dag á Molanum í Havn. Mynd: Jens Kr. Vang


text:
Aftur í ár er TeenStreet lega í Týsklandi, og um eina góða viku fara væl yvir 400 føroyingar avstað.
TeenStreet er altjóða lega fyri tannáringar í aldrinum 13 til 17 ár, har høvuðsendamálið er, at tey ungu verða styrkt í kristnu trúnni og í felagsskapinum við onnur trúgvandi. Tað er missiónsfelagsskapurin OM, sum yvirskipað stendur aftanfyri TeenStreet.
TeenStreet er tvørkirkjulig lega, og sæst hetta eisini aftur í hópinum, sum fer úr Føroyum. Føroysku ungdómarnir, ið fara avstað, umboða flest allar kristnar kirkju- og samkomurætningar her heima.
Legan verður í ár hildin í Oldenburg í Norðurtýsklandi. Oldenburg liggur nakað vestan fyri størra býin Bremen og beint suðurav Bremerhaven, sum ivaleyst nógvir føroyskir sjómenn kenna.
Á leguni hesuferð verða tilsamans uml. 4000 fólk, harav eru eini 1500 hjálparfólk. Í føroysku leguni eru tey gott og væl 410 í tali, 250 leguluttakarar og restin fólk, sum hjálpa til á ymiskan hátt og so nøkur børn hjá hesum eisini. Legan byrjar 28. juli, sum jú er ólavsøkuaftan og endar seint um kvøldið 3. aug.
Ógvuliga stutt sagt, so eru dagarnir býttir upp soleiðis, at um morgnarnar er undirvísing, seinnapartarnar hava tey frí, har tey bæði kunnu fara ein túr út um økið, ella velja at vera verandi og so luttaka í ymiskum, sum gongur fyri seg har – tað kann vera spæl, fyrilestrar ella eisini bara sosial samvera. Um kvøldið eru tey so aftur savnaði øll saman til stóru lovsangsløtuna, Throne Room, sum nógv av hesum ungu kanska gleða seg allarmest til.
Nógvir av føroyingunum, sum fara á legu, flúgva beinleiðis úr Føroyum til Hannover, har so bussur koyrir tey beinleiðis til økið. Tað er nevniliga soleiðis, at fyrireikararnir hava leigað ikki minni enn tvey flogfør frá Atlantsflog, sum flúgva tey beinleiðis bæði aftur og fram.
Meðan legan er, ber til at fylgja við her heima. Video, myndir og greinar verða lagdar út á føroysku heimasíðuna hjá TeenStreet, ”teenstreet.fo” og verða eisini deildar á facebook síðuni hjá TeenStreet.


text:
At bilurin er í hvørjum húski er næstan satt. Tó eru 15 % av húskjunum – 2.536 húskir – sum ikki hava bil. Samstundis er ein triðingur av øllum húskjum, sum hava meiri enn ein bil at taka til í gerandisdegnum.
Greitt samband er millum talið av bilum og tøka inntøku í húskjunum. Ikki so løgið, so eru tey flestu við ongum bili at finna í lægru inntøkubólkunum. Í teimum húskjum við eini tøkari inntøku undir 200.000 kr eru 40 %, sum ongan bil hava. So skjótt tøka inntøkan í húskjunum fer upp um 200.000 kr, so er minst ein bilur í húskinum.
Heldur ikki er so løgið, at tess fleiri persónar eru í húskjunum, tess fleiri bilar eru í húskjunum. Tó sæst, at mest vanliga er ein bilur ella tveir bilar í hvørjum húski. Í alt er minst ein bilur í 14.001 av teimum 17.441 húskjunum. Í miðal svarar tað til 1,5 bil fyri hvørt húski við bili.


text:
Hvussu gudsloysnir rigga
Teknirøðin Saturday Morning Breakfast Cereal hevur í dag eina frálíka frágreiðing fyri hvussu theodicies – sum eg á føroyskum havi valt at kalla ‘gudsloysnir’ – rigga.
Vit hava her á Gudloysi fyrr endurgivið Óndskaparinnar tvørsøgn í føroyskari týðing. Far og les. Tað tekur ikki serliga langa tíð. Í stuttum rennur ein og hvør trúgvandi seg inn í ein trupulleika við at sameina aleginleikar guds (t.e. alvælvild, almátt og alvitan) við sannroyndina um, at so ómetaliga nógv líðing finst í verðini. Hetta er ein álvarsamur trupulleiki fyri hin trúgvandi og hevur verið tað nú í mong túsund ár. Trupulleikin er so stórur, at vit hava orðið gudsloysn, ið ikki merkir nakað sum helst annað enn ein roynd at loysa júst henda sera nærlýsta trupulleikan.
Eg sigi her “roynd,” tí mær vitandi hevur ongin enn funnið eina nøktandi loysn. Sum SMBC vísir á, so ber tað ber heilt einfalt ikki til logiskt at varðveita aleginleikar Guðs uttan at koma við eini absurdari avnoktan av, at líðing finst í verðini.
Gamaní hevur okkara egni búsitandi kristni bloggari, Arni Zachariassen, viðgjørt hetta evnið. Men hóast Arni dugir væl at skriva, og hóast hann tá legði upp til at viðgera hendan trupulleikan, so kemur hann tíverri ikki nær námynd nakrari loysn. Hann ger ikki eingongd nakra roynd. Hansara “svar” er bara, at:
Har má vera vón, har má vera vón. Vón er tað einasta, sum er til.
Og:
Tá ið eg standi yvirfyri slíkum bókstaviliga himmalrópandi órættvísi, slíkum óndskapi, má eg trúgva á Gud og at ultimativt rættvísi finnist.
Hetta undrar meg ikki sørt. Mín undran stendst av, at Arni skrivaði sína bloggu sum aftursvar til at Jákup Lützen kallaði hansara støðu irrationella. Arni skrivar seinni í blogguni, at hansara gudstrúgv kann lýsast sum ein vón um, at veruleikin er grundleggjandi góður, hóast so nógv bendir á tað mótsatta. Víðari sigur hann, at hóast hendan vónin ikki er rationell, so er hon heldur ikki irrationell.
Orsaka meg, men at trúgva uppá logiskar andsøgnir – t.d. at Guð hevur viljan, førleikan og vitanina til at steðga líðing hóast líðing eyðsæð ikki er vorðin steðgað – við ongari betri grundgeving enn ynskihugsan, er júst mynstur-dømið um irrationalitet. Eg veit ikki hvat orðið “irrationalitetur” annars skuldi sipa til enn tað at hava ógrundaðar sannføringar, hóast ein veit at tær eru logiskt sjálvmótsigandi. Tað er sum at trúgva, at tvey pluss tvey er fimm, hóast ein veit at tað er ólogiskt, bert tí at ein barasta ikki kann halda út at liva í eini verð, har tvey pluss tvey ikki er fimm. Og síðani at insistera á, at hendan vónin um at tvey pluss tvey er fimm ikki er irrationell, tí tað netupp er ein vón.
Hetta er mær heldur vónbrótandi, tí eg síggi annars Arna sum eitt dømi um ein trúgvandi í tí intellektuella endanum. Men um Arni er nakað av tí besta kristindómur kann bjóða uppá, og hetta møsnið er tað besta Arni kann bjóða uppá, so skuldi eg lækka mítt vit, skil og intellektuella heiðursemi heilt óluksáligt, áðrenn eg nakrantíð kann halda uppat við at vera gudloysingur. Eg eri annars opin fyri nýggjari próvførslu og próvtilfari fyri tilveru Guðs. Um Guð er til, vil eg av erligum hjarta gjarna trúgva at Guð er til. Men heilt erligt, kostnaðurin kann ongantíð vera, at uppgeva tað evnið til at hugsa rationelt, sum Guð eitist at hava givið mær.
Eg haldi Arni man skemta, tá hann tosar um vón soleiðis. Sum um ein ikki kann hava vón uttan at trúgva uppá irrationellan gand. Eg haldi meg t.d. vera fyltan við vón um at vit menniskju nokk skulu kunna klára okkum. Men eg má so siga, at um valið stendur ímillum at hava vón og trúgva uppá at tvey pluss tvey er fimm ella at vera vónleysur og trúgva uppá at tvey pluss tvey er fýra, so virði eg rationella sannleikan hægri enn irrationella ynskidreymin. Tað ger ongan mun hvussu vermandi hesin seinni er. Følsk vón er ongin vón yvirhøvur.
Merki: Arni Zachariassen, Epikurus, gudsloysn, heimspeki, Heini Reinert, irrationalitetur, óndskaparinnar tvørsøgn, rationalitetur, sannleiki, thoedicy, vón


text:
Flutningur av tólum
Śkoyring
Um annaš ikki er avtalaš, verša hjįlpartól, sum eru jįttaš, send til bśstašin hjį tygum.
Tilber eisini eftir avtalu at heinta hjįlpartólini į Almannaverkinum, Smyrilsvegur 14, Tórshavn.
Afturbering
Ynskja tygum at bera hjįlpartól aftur til Almannaverkiš, kunnu tygum lata tey inn til Almannaverkiš, Smyrilsvegur 14, Tórshavn.
Almannaverkiš kann eisini heinta tólini. Tį skulu tygum bošaš Almannaverkiš frį. Įheitan um afturbering veršur latin flutningsfelagi, iš heintar tólini į bśstaši tygara, og flytur tey til Almannaverkiš.
Andlįt
Doyr višskiftafólk, iš hevur hjįlpartól, kunnu avvaršandi venda sęr til Almannaverkiš fyri at fįa tólini heintaš. Um neyšugt kann Almannaverkiš lata avaršandi eitt yvirlit yvir hjįlpartólini hjį višskiftafólkinum.
Um avvaršandi sjįlvi ynskja at koma viš tólunum, ber taš eisini til.
Dagført tann 23-11-2015


text:
Nýggjastu tíðindini
Melda til tíðindabræv
Tíðindi - 13. desember 2017
Fyribils eru í alt níggju venjaraskeið á skránni hjá Fótbóltssambandi Føroya í komandi ár. Fyrsta venjaraskeiðið er B1, sum verður á Skála 19. til 21. januar
B1-venjaraskeið verður á Skála í døgunum 19. til 21. januar 2018
Á hvørjum ári skipar Fótbóltssamband Føroya fyri hópin av venjaraskeiðum, og komandi ár er einki undantak. Fyribils eru níggju venjaraskeið sett at verða í 2018, og lagt verður fyri á Skála í døgunum 19. til 21. januar, tá B1-venjaraskeið er á skránni.
Skeiðið varðar í 20 tímar, og er byrjunarskeið hjá teimum, sum ætla at útbúgva seg á venjaraøkinum. B1 er eisini ætlað foreldrum og leiðarum, ið á ymiskan hátt ynskja at hjálpa til í felagnum, eitt nú við venjing av yngri børnum.
Evni, ið verða viðgjørd á B1-venjaraskeiðunum, eru m.a. hesi:
- Fótbóltur, foreldur og felag
- Leikarin/barnið
- Venjing og dystur
- Venjarin/ungdómsleiðarin
- Fyrstahjálp og fótbóltsskaðar
- Etikkur og virðisgrundarlag
Ongin próvtøka er í samband við B1-venjaraskeiðið, men kravt verður, at uppmøtingin er 100%, og tá skeiðið er av, verður luttøkubræv latið luttakarunum. Tey, ið hava tikið B1-skeið og eru 18 ár og eldri, hava rætt til at søkja luttøku á B2-skeiðunum, sum verða í Havn og í Suðuroy í februar.
Tilmelding til B1-venjaraskeiðið fer fram í Nethandilinum á heimasíðuni hjá FSF, og har ber eisini til at kunna seg meira um skeiðið. Tilmeldingarfreistin er mánadagin 8. januar 2018.
Yvirlit yvir venjaraskeið hjá Fótbóltssambandi Føroya í 2018 sæst her: Venjaraskeið 2018


text:
Í samband við virksemi hjá Økispsykiatriini í Norðstreymi, ið eisini fevnir um vestara armin av Skálafjørðinum, skipar Psykiatriski depilin fyri eini røð av fyrilestrum komandi mánaðirnar. Fyrilestrarnir verða í felagsskúlanum á Oyrabakka.
Ætlanin er at skipa fyri 5 fyrilestrum, har fokus verður sett á sálarheilsu og sálarsjúk, hvørji eru eyðkennini, hvar kann ein venda sær, og hvørja hjálp kann ein fáa.
Eins og við øllum øðrum sjúkum er umráðandi at fáa staðfest so tíðliga sum gjørligt, um talan er um sjúku, so viðkomandi kann fáa skjóta og rætta viðgerð.
Fyrsti almenni fyrilesturin um sálarsjúku og sálarheilsu verður á Felagsskúlanum á Oyrarbakka hóskvøldið 22. oktobur kl. 19.
Tormóður Stórá leiðandi yvirlækni og serlækni innan psykiatri á Psykiatriska deplinum, kemur at halda fyrilestur um evnið.
Høvi verður at seta spurningar og kaffi verður í steðginum.
Øll eru hjartaliga vælkomin
Økispsykiatriin/Psykiatriski depilin


text:
Kvinnur og menn gleddu seg eins nógv at fara aftur til arbeiðis
19. Okt 2016
Ein nýggj kanning hjá Gallup Føroyum vísir á, at heili 58% av føroyingum gleða seg at fara aftur til arbeiðis eftir summarfrítíðina. Kanningin er frá...
les meir
Føroyingar gleddu seg at fara aftur til arbeiðis
06. Okt 2016
Meira enn annarhvør føroyingur gleddi seg at fara aftur til arbeiðis eftir summarfrítíðina. Hetta er niðurstøðan sambært einari kanning, ið Gallup Føroyar gjørdi í august...
les meir
Veljarakanning: Samgongan varveitir merilutan
09. Sep 2016
Gallup Føroyar hevur gjørt nýggja veljarakanning fyri Portalin í døgunum áðrenn 1. september 2016, nú eitt ár er liðið síðan seinasta Løgtingsval. 517 fólk kring...
les meir
Kanning: Tey eldru á Skálafjørðinum væl fyri
09. Sep 2016
Økistænastan hjá Skálafjarðarsamstarvinum hevur gjørt umfatandi Tørvs-og nøgdsemskanning, sum Gallup Føroyar hevur staðið. Kanningin varð løgd fram 8. september fyri bý- og bygdarráðslimunum í Runavíkar,...
les meir
FFM 6. september: Live Streaming
02. Sep 2016
Týsdagin, 6. september kl. 10.00-12.00 hittast limirnir í Felagnum Føroysk Marknaðarfólk í M-torginum, tá Snæbjørn Ragnarsson, Social Media Consultant frá Digital Arts Network, Pipar\TBWA í...
les meir
M-Torgið, 7. juni: Instagram v/Júlíu Sigurðardóttir
01. Jun 2016
Felagið føroysk marknaðarfólk hevur M-Torg týsdagin, 7. juni kl. 10.00-12.00 í hølunum hjá Gallup Føroyum, tá Júlía Skagfjørð Sigurðardóttir kemur at halda fyrilestur um Instagram...
les meir
HR-Forum: Psykodynamikk á arbeiðsplássinum
30. Mai 2016
26. mai hevði Herluf Sørensen fyrilestur fyri HR-foruminum í Gallup undir heitinum "Psykodynamikk á arbeiðsplássinum." Herluf Sørensen er organisatiónsráðgevi innan organisatiónssálarfrøði og executive coach. Herluf...
les meir
Veljarakanning í apríl
28. Apr 2016
Gallup Føroyar hevur gjørt veljarakanning vegna Miðlahúsið og Kringvarp Føroya í døgunum 16.-19. apríl 2016. 527 tilvildarliga útvald fólk kring landið eru spurd. Kanningin er...


text:
Borðoy
Borðoy liggur mitt í Norðoyggjum. Hon er nógv innskorin og hevur tí nógvar endar, barð, og oyggin hevur fingið navn eftir hesum barðum. Nógv tað størsta plássið er býurin Klaksvík, sum við sínum 4 600 fólkum hevur 80 % av fólkatalinum í Norðuroyggjum. Hon er eisini størsta fiskivinnuhavnin í landinum.
Í 1837 bygdi Kongaliga einahandilin úthandil í Klaksvík. Tá ið einahandilin helt uppat, vórðu handilshúsini seld. Í dag eru tey karmur um fornminnissavnið í býnum. Í 1963 fekk Klaksvíkin nýggja stásiliga kirkju, sum hóskar sera væl til príðiligu fjøllini uttanum býin.
Bygdir[rætta | rætta wikitekst]
Ánirnar, Árnafjørður, Depil, Klaksvík, Múli, Norðdepil, Norðoyri, Norðtoftir, Skálatoftir, Strond


text:
Venceslaus Ulricus Hammershaimb (1819-1909) vaks upp í Sandavági og í Havn. Tólv ára gamal fór hann til Danmarkar, tók studentsprógv og las gudfrøði. Í 1855 flutti V.U. Hammershaimb heim til Føroya at vera prestur. Hann var Føroya próstur frá 1862 til 1878, tá ið hann flutti aftur til Danmarkar at búgva.
Í romantisku mentanarrørsluni, ið var uppi í tíðini um øll Norðurlond frá 1800 og úteftir, var móðurmálið at kalla heilagt, og jú fornari tað var, tess hægri varð tað mett. Hammershaimb las gudfrøði, men hevði stóran áhuga fyri norrønum og føroyskum máli, og hann gjørdi eitt uppskot til føroyskt skriftmál.
Frammanundan var tað, sum var prentað á føroyskum, stavað við ljóðfrøðiligari stavseting, sum var ymisk frá bygd til bygd. Upprunafrøðiliga stavsetingin hjá Hammershaimb staðfesti føroyskt sum eitt serligt mál við norrønum rótum.
Fyri at skriftmálsuppskot hansara skuldi vinna frama millum fólk, skrivaði Hammershaimb eisini eina føroyska mállæru, sum varð prentað í "Annaler for Nordisk Oldkyndighed og historie" í 1854.
Undir lestrarárunum í Keypmannahavn gjørdi Hammershaimb eina ferð heim til Føroya at vitja. Hetta var í 1841. Hann ferðaðist bygd úr bygd og savnaði fólkaminni. Nakað av tilfarinum, ið Hammershaimb savnaði á hesi ferð, læt hann prenta í 1846 í danska tíðarritinum »Annaler for nordisk Oldkyndighed og Historie«. Seinni gav hann út kvæði, sum hann hevði savnað, í Færøiske Kvæder I og II (1852), og í 1891 gav hann kvæði, sagnir o.a. tilfar út í Færøsk Anthologi I og II.
V. U. Hammershaimb varð tilnevndur riddari av Dannebrog í 1874 og Dannebrogsmand í 1897.
Tema um V.U. Hammershaimb er á undirvísingarportalinum Snar, har føroyskir rithøvundar verða lýstir og víst verður til ymsar slóðir við teksti at lesa, og upplesturi og sangi at lurta eftir.
Nám er tænastustovnur fyri skúlaverkið. Til ber altíð at spyrja Nám og starvsfólkini, sum har eru, um móðurmálsundirvísing og slektaði viðurskfiti. Vit svara eftir førimuni. Góðan Móðurmálsdag, alt árið!


text:
27. juli var sum vant Ólavsøkurenning á skránni, og hetta hóskvøldið var veðrið av tí allarbesta við stilli og sól. Tað vóru ikki eins nógvir rennarar tilmeldaðir, sum vanligt, men ein rúgva av tilmeldingum á staðnum gjørdi at luttakaratalið var so nøkulunda. Talið av børnum í yngru flokkunum var heilt stórt.
Hjá monnunum gjørdist talan um kapping millum Julian Gregersen og Andrias Hansen. Á øðrum umfari fekk Julian hol, og sá út til at avgera tíðliga. Andrias treiskaðist tó, og Julian slapp ongantíð langt undan. Heldur var tað Andrias, sum hevði hug at minka viðhvørt, so spenningurin var varvðeittur til heilt móti endanum. Heilt spennandi bleiv tó ikki, og Julian vann aðru ólavsøku á rað.
Julian Gregersen fór tíðliga undan, men mátti arbeiða hart fyri at Andrias Hansenikki fangaði hann aftur (mynd: Bragdið/Absalon Hansen)
- Julian Gregersen, Treysti 16.48
- Andrias Hansen, Bragdið 16.53
- Eirikur Hansen, Bragdið 17.15
- Henry Olsen, Bragdið 17.17 (nr. 1 veteranar)
- Martin Gravesen, Bragdið 17.49 (nr. 2 veteranar)
- Gunnar Sivertsen, Treysti 18.13
- Sam Vang, Bragdið 18.37 (nr. 3 veteranar)
- Regin Mittún, Bragdið 18.39
- Uni Svabo Joensen, Frælsi 18.43
- Jónálvur Johannesen, 18.45
Eirikur Hansen og Henry Olsen høvdu eina sera spennandi kapping um triðja plássið. Tað gjørdist Eirikur, sum tók bronsuna (mynd: Bragdið/Absalon)
Hóast Rebekka Fuglø var favorittur at vinna kvinnukappingina, var sjálvandi spennandi at síggja, hvat tveir fyrrverandi stórrennarar megnaðu, eftir at tær hava verið burturi nøkur ár. Bæði Valborg Heinesen og Joan Bláfoss, sum báðar áður lættliga hava runnið 5 km undir 18 minuttir, hava verið burturi frá renningini vegna barsil.
Sum ein rættur gentlemaður fór Sam Vang til síðis, so Rebekka Fuglø fekk alt tað plássið, sum ein sigursharri skal hava (mynd: Bragdið/Absalon)
Tað var tó unga Oddvør Josephsen, sum pressaði Rebekku mest fyrstu kilometrarnar. Men sum tíðin gekk, sást at Joan Bláfoss helst hevði timað sína renning betur, og spakuliga kom hon fram á og fram um Oddvør. Eisini Valborg sá út til at hava timað renningina væl, og nærkaðis alsamt Oddvør, sum tó akkurát megnaði at halda Valborg á fjórðaplássinum.
- Rebekka Fuglø, Treysti 18.36
- Joan Bláfoss 19.18
- Oddvør Josephsen, Treysti 19.47
- Valborg Heinesen, Bragdið 19.51
- Beinta Hoydal, Bragdið 20.42 (nr. 1 veteranar)
- Hergerð Heldarskarð, Bragdið 20.55 (nr. 2 veteranar)
- Ann-Mari av Skarði, Bragdið 21.54
- Petra Weihe Mikkelsen, Roysnið 23.47
- Marita Hansen, Bragdið 23.52
- Heidi Jógvansdóttir, Bragdið 24.59
Joan og Valborg eru nú á veg í form aftur, og sera spennandi verður at síggja, um tær aftur fara at røkka tí nær støðinum, tær høvdu áður.
Eyðkendi stríðsviljin hjá Joan og eyðkenda smílið hjá Valborg. Nr. 2 og 4 blivu hesar mammurnar í dag, men har er nógv meira í væntu frá teimum báðum (myndir: Bragdið/Absalon)
Superveternar
1. Jens Weihe, Frælsi 19.53
2. Regin Mortensen, Hørsholm Rungsted Løbeklub 22.47
3. Robert Vilhelmsen, Bragdið 24.11
Øll úrslitini síggjast á hesi slóðini


text:
Tróndur Arge 10.08.2018 (12:12)
FM1: Upptakt úr Klaksvík
Í dag verður helst árisns dystur í føroysku landskappingini, tá KÍ tekur ímóti HB. Talan er um oddadyst, har nummar tvey tekur móti nummar eitt. FM1 er á staðnum og hevur upptakt longu frá klokkan 15.
Hoyr FM1 á netinum við at trýsta HER
Tað er fríggjadagur og tí er Sportboxin á skránni hjá FM1. Í fyrra tímanum verða millum annað umboð fyri leiðslurnar í KÍ og HB gestir í KÍ-loftinum, meðan eitt HB-legendan, Gunnar Mohr, eisini kemur á gátt.
Í seinna tímanum av Sortboxini, sum er frá 16-17, verður Fótbóltspanelið. Gestir eru ítróttarjournalistarnir, Leivur Frederiksen (KVF) og Jákup Ósá (Norðlýsið og bolt.fo).
Eftir tíðindini klokkan 17 verður sent úr Djúpumýru, har klaksvíkingur og HB-legendan, Rógvi Jacobsen, er viðmerkjari. FM1 sigur eisini frá dystinum í Gundadali millum B36 og EB/Streym. Báðir dystirnir byrja klokkan 18.
18. umfar Betri deildin menn:
Fríggjadagin:
KÍ-HB (18.00) Beinleiðis á FM1
B36-EB/Streymur (18.00) Beinleiðis á FM1
Sunnudagin:
07 Vestur-AB (Klokkan 15.00) Beinleiðis á FM1
NSÍ-Suðringar (Klokkan 15.00) Beinleiðis á FM1
Skála-Víkingur (Klokkan 15.00)
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
- Tíðindi, mentan og ítróttur
Lars Olsen ger broytingar
Hóskvøldið taptu Føroyar 0-3 fyri Aserbadjan, og nógv bendir á, at landsliðsvenjarin, Lars Olsen, tekur avleiðingarnar av tí.
Føroyska liðið vandi á Tórsvølli seinnapartin í dag, og har fekst ábending um, hvussu spælskipanin fer at síggja út ímóti Kosovo.
Hesaferð fara Føroyar spæla við trimum miðverjum. Teir eru Atli Gregersen, Odmar Færø og Sonni Ragnar Nattestad.
Høgri vongverji verður Gilli Sørensen, og í vinstru síðu spælir Viljormur Davidsen.
Tveir spælarar vera á sentrala miðvøllinum. Teir eru Rógvi Baldvinsson og Hallur Hansson.
Rógvi Baldvinsson verður helst í meira verjukendari útgávu.
Nakað frammanfyri teir spæla René Shaki Joensen og Brandur H. Olsen.
Jóan Símun Edmundsson, sum byrjaði á høgra vongi ímóti Aserbadjan, verður fluttur fram aftur í álopið.
Lars Olsen, landsliðsvenjari, sigur við Kringvarpið, at tankin handan uppstillingina er, at Kosovo skal ikki skora á Tórsvølli í annaðkvøld.
Eydnast tað, skulu Føroyar bara skora eitt mál fyri at vinna dystin.
Føroyar-Kosovo beinleiðis í sjónvarpi og útvarpi
Dysturin millum Føroyar og Kosovo byrjar sunnudagin klokkan 17.00.
Útvarpið sendir frá klokkan 16.00, og sjónvarpið sendir frá klokkan 16.40


text:
Lucie Engombe er fødd í Ovambolandi í Namibia, men mátti 4 ára gomul flýggja saman við allari familjuni til Sambia og búði í flóttafólkalegu har.
7 ára gomul vóru hon og fleiri onnur børn flutt til Eysturtýsklands at ganga í skúla og verða uppald til at gerast nýggja elitan í Namibia. Tiltakið var eitt samstarv millum frælsisrørsluna SWAPO og eysturtýsku stjórnina.
Sjálv sigur Lucie í bókini, at hon gleddi seg til at fara, tí tað ger eitt hungursstungið barn, ið fær lovað gull og grønar skógir.
Tilveran í Týsklandi gjørdist ein tíð full av sakni eftir mammu, pápa og systkjum.
Men tá ið hon og hini børnini ellivu ár seinni vóru send aftur til heimlandið, eftir at Berlinmúrurin var fallin, mátti hon enn einaferð royna at byggja tilveru sína upp aftur av nýggjum í sínum fremmanda heimlandi.
Í bókini eru privatar myndir hjá Lucie bæði úr Eysturtýsklandi og Namibia, eisini er yvirlit yvir søguligar hendingar í Namibia frá 1883 til í dag.
Bókin er egnað bæði ungum og vaksnum
Aftur


text:
Fjųlbrekatoymiš er partur av eind 7 ķ Trivnašardeplinum.
Fjųlbrekatoymiš heldur til ķ Skślanum į Trųšni ķ Tórshavn. Tilbošiš er ętlaš bųrnum viš fjųlbreki ķ skślaaldri. Tó veršur veitt tilboš til bųrn undir skślaaldri ķ serligum fųri.
Tilbošiš er opiš gerandisdagar kl. 08.00-17.00. Bųrn undir skślaaldur kunnu vera allan dagin ķ Fjųlbrekatoyminum, og bųrn ķ skślaaldri kunnu vera ķ Fjųlbrekatoyminum eftir skślatķš. Tį skślin er stongdur gerandisdagar er Fjųlbrekatoymi opiš allan dagin fyri fyri skślabųrnini. Tó er stongt 14 dagar um summariš.
Mišaš veršur ķmóti at skapa eitt trygt og mennandi umhvųrviš fyri bųrnini. Stųšiš veršur tikiš ķ tķ einstaka barninum og tųrvinum hjį tķ.
Fjųlbrekatoymiš
Į Fręlsinum 32
100 Tórshavn
Tlf. 297481/297482
Dagført tann 27-09-2018


text:
Tala í Sandavágs Kirkju til gravarferðina hjá Agnu Egholm
mentan08-01-2018 - 21:36 - Jóanis Nielsen
Eftir ynski frá fólki og loyvi frá Hans Gudmundsen, verður talan løgd út alment.
Tala sum bleiv hildin til gravarferðina hjá Agnu Egholm í Sandavágs Kirkju leygardagin 6. Januar 2018
Við døgurðaborðið heima hjá okkum dagin fyri Jól, fingu vit at hoyra, at nú lá Agna til tað síðsta á Landssjúkrahúsinum. Tað skar okkum í hjarta at hoyra hesi sorgartíðindi, og vit fóru sameind í bøn fyri Agnu, Hans og Eivind og hesi tungu støðu, sum tey vóru í.
Hvussu kundi tað ganga so skjótt? Og hví skuldi tað raka hana, sum var so væl fyri og í so góðum árum? Børnini vóru har saman við okkum, so vit brúktu eisini høvið at tosa um Agnu, hesa fittu og lítillátnu “frisørina”, sum Hans hevði funnið sær, og sum vit fingu tann fyrsta hundahvølpin frá í 1983. Eg og synirnir gingu øll árini fast til hennara fyri at klippast.
Fyrstu ferð er hoyrdi um hesa vanlukkuligu støðu var 10. august í fjør. Bara fýra mánaðir síðani. Tað var Ruth, systir Agnu, sum ringdi grátandi og í stórari neyð fyri systir síni. Hon ringdi fyri at fáa bønarbólkin, eg gekk til, at biðja fyri Agnu.
Tað kom ein neyð í meg, at eg mátti vitja Agnu, og leygardagin aftaná møtti eg Hans til handils. Har fekk eg eisini víst mína samkenslu fyri hesi ræðuligu støðu, sum tey vóru í. Eg fekk eisini avtalað, at eg kundi koma at vitja tey ein av komandi døgunum. Men av ávísum orsøkum bleiv, vitjanin av ongum.
So hendan dagin fyri Jól kom neyðin aftur, hvussu kundi eg sleppa at vitja Agnu og Hans áðrenn ov seint var.
Men tað syrgdi Gud sjálvur fyri, tí Hans kom heim til okkara seinnapartin 2. Jóladag. Agna hevði sent hann at spyrja, um eg kundi halda eina lítla talu til jarðarferðina hjá sær. Uttan at hugsa meg um, segði eg ja og spurdi beinanvegin, um tað var møguligt at vitja Agnu, og hvussu støðan hjá henni var. Jú eg kundi koma suður, hon var vakin við hvørt, men hon var veik og nógv niðurdoyvd ímóti pínu.
Eg hugsaði, meðan eg koyrdi suður, hví hon júst vildi hava meg at siga nøkur orð til sína jarðarferð? Og hvat skal ein siga? Tær mongu samrøðurnar seinnu árini, eg hevði við hana, ímeðan eg bleiv kliptur komu fram fyri meg. Ofta var tað um andalig ting vit tosaðu um.
Agna hevði stóran áhuga fyri Ísrael og lurtaði við áhuga, tá samtalan var um hetta evni. Eivind, sonurin, hevði eisini verið í Kibutz eitt skiftið, so hetta upptók hana nógv. Eg fortaldi eisini fyri henni um ymist, eg hevði upplivað saman við Jesusi, og eg merkti, at hon lurtaði við áhuga. Og kanska var tað júst hetta, sum hevði fest seg í minnið hjá Agnu. Tað er, tá vit koma í neyð, og grundvøllur okkara blívur ristur, at vit søkja frelsaran Jesus. Og eitt tema ígjøgnum bíbliuna er, at í neyðarstund okkara letur Gud seg finna, ja, hann møtir upp.
Sálmur 91 vers 15 sigur tað so beinrakið “kallar hann á meg, eg honum svari, í neyðum eg hjá honum eri. Eg hann frelsi og veiti honum æru.”
Eg gloymi ongantíð nærveruna og friðin eg fekk frá Jesusi á skjúkraleguni aftaná motorsúkkluólukkuna.
Eg gloymi heldur ongantíð, hvussu nær ið Jesus var í støðuni, tá Ann-Margit lág sundurbrotin í Hornbæk, og hvussu Margaret bað fyri dóttur síni og okkum. Eg merkti friðin og vónina, sum hon livdi í. Mong kunnu geva henda sama vitnisburðin.
Agna hevði uttan iva eisini í neyð síni kalla á Jesus um hjálp, so eg fór at seta henni henda spurningin:
“Kennir tú friðin og nærveruna hjá Jesus kring teg?”
Tá eg so kom inn í sjúkrastovuna, var tað hart at síggja hvussu sjúkan hevði tært uppá Agnu. Hon var nógv afturfarin, røddin var vikna, men hon var 100% klár í høvdinum. Vit tosaðu eitt sindur aftur og fram um ymist, og so spyrji eg hana spurningin, um hon kendi nærveruna av Jesusi í støðuni hon var í?
“Ja, eg merki friðin kring meg.” sigur hon.
Eg sigi so við hana, at vit eru so upptikin av lívinum, at tað er so lítið pláss til Jesus í okkara gerandisdegi. Men tá vit so koma illa fyri, ja so søkja vit Jesus í neyð okkara? Agna nikkaði og segði, at soleiðis hevði hennara lív eisini verið.
Eg spurdi síðani Agnu, er tú klár at møta Jesusi? Ja, eg eri klár, men so leggur hon afturat, “eg vildi so gjarna livað longri. Eg hugsi so nógv um Hans, Eivind og Katrin hvat skal blíva av teimum, tá eg ikki eri her meira”. Eg spurdi hana so, um eg kundi biðja fyri henni og tí, sum hon stúrdi fyri, og tað segði hon ja til. Hon helt fast um hendur mínar, og aftaná bønina las eg eitt brot úr bíbliuni og síðan fór eg heim.
Ímeðan eg koyrdi vestur kemur hetta sterkt til mín, at “tú mást biðja Agnu um at geva Jesusi syndirnar”. Eg fekk ikki frið fyri hesum, og dagin eftir ringdi eg til Hans um, hvussu tað hevði gingið hjá Agnu tann dagin, og um tað var møguligt at vitja hana einaferð afturat. Jú kom bara, hon er júst vaknað aftaná at hava verið burtur allan dag. Eg skundaði mær so á sjúkrahúsið.
Hon var ógvuliga troytt og hevði trupult við at hoyra meg, so eg mátti tosa beint við oyra, fyri at hon kundi hoyra og skilja. Aftur helt hon um hendur mínar við føstum takið.
Eg spyrji hana so, um hon ikki skuldi geva Jesusi syndir sínar? Hon hyggur so uppá meg og spyr, hvat eg meini við? Eg sigi, at tað er synd sum skilir menniskju frá Gudi og Jesus er “lambið”, sum tekur burtur okkara syndir. Men vit mugu geva honum tær. Vilt tú geva Jesusi syndirnar? Ja segði hon og nikkaði. So bóðu vit, og hon endurtók orðini sum eg segði. Í bønini bað Agna Jesus um fyrigeving og at vaska burtur allar syndir og misbrot síni. Og til endan bað hon Jesus og Heilaga Andan at koma inn í sítt lív. Aftaná at hava signað hana, sigur Agna hesi fittu orðini; “Eg elski Jesus.”
Tá Ruth systirin á eini seinni vitjan situr saman við Agnu, og tær tosa um ein silvur eingil, sum hon hevði fingið sum gávu, fer samtalan inn á himmalsku nærveruna og friðin. Tá sigur Agna við hana. “Jesus er her hjá mær” ja, Jesus er hjá tær, sigur Ruth. Men “eg síggi Jesus” sigur Agna. Sært tú hann? hugsaði Ruth og undraðist stórliga um hetta, sum Agna hevði sagt.
Jú Agna var klár at møta frelsara- og skapara sínum.
Eg skal enda við einum broti úr Sálma 91, har Guð sjálvur tekur til orðanna og umtalar Agnu.
Sálmur 91v14 «Tí at hon meg elskar, eg henni hjálpi, eg henni bjargi, tí hon kennir navn mítt;
Agna elskaði Jesus og Agna kendi navnið á frelsaranum. (sum vit júst hava hoyrt)
Og í vers 15 kallar hon (Agna) á meg, eg henni svari, í neyðum eg hjá henni eri. Eg hana frelsi og veiti henni æru.
Agna kallaði á Jesus í neyð síni og hann svaraði henni, og Hann stóð enntá við sjúkrasongina í neyð hennara.
vers 16 Við æviskeiði longum eg hana vil metta og lata hana skoða frelsu mína!»
Agna er nú í ævinleikanum í himli, har sum Jesus er. Har er eingin sjúka, eingin pína, eingin sorg ella deyði, men áðrenn hon fór úr sínum jarðiska likami opnaði Gud eyguni hjá henni, so hon sá yvirum deyðan, har frelsarin Jesus stóð klárur at taka ímótið henni. Navnið Jesus / Yeshua merkir frelsa.
Góði Hans, Eivind og Katrin. Lívið heldur fram og tómrúmið eftir Agnu kemur at merkja tykkara gerandisdag í langa tíð framyvir. Má Gud styrkja og ugga tykkum í sorgini og sakninum eftir Agnu. Tykkum elskaði hon fram um alt á hesi jørð.
Við hesum fáu orðum vil eg lýsa frið yvir minni um Agnu Egholm.
Við djúpari samkenslu
Jákup Sandberg Joensen


text:
Orð: M. J. Harris
Týtt: Kajfinn Hammer
1. Opin stendur blóðsins kelda
fyri sjúku, synd og mein!
Sál mín hoyrdi Andans talu,
tá Hann segði: Kom, verð rein!
Niðurlag: Eg vil ævigt prísa Jesus,
fyri meg Hann særdur varð;
geva Honum prís og æru,
tí Hans blóð hvønn syndablett burt fær.
2. Mínar dreymar, planir, æra,
alt eg Honum yvirgav;
alt mítt egna mátti fara,
eins og dustið fall tað av.
3. Á mítt altar fall Hans eldur,
alt mítt hjarta kom í brand!
Ævigt vil eg Honum prísa,
til eg nái lívsins land.
4. Lov og prís Tær veri Jesus,
Tær nú prísar sál mín glað;
mína synd Tú burturbeindi,
reint gert Tú mítt sinnalag.


text:
26. august 2018
Les starvslýsingina við at trýsta her.
Sum varaleiðari hevur tú ábyrgd av dagliga rakstrinum í handlinum saman við leiðaranum.
Arbeiðstíðin er vanliga umleið 30 tímar, men meira, tá ið longri er opið, t.d. á jólum, og tá ið vit hava hugnakvøld, torgdagar, messur og útsølu.
Tín uppgáva er at syrgja fyri, at handilin sær penur og innbjóðandi út og at koma við kreativum hugskotum, soleiðis handilin verður livandi og spennandi. Umframt hetta skal dagliga arbeiðið í handlinum leggjast til rættis. Tað er eisini sera týdningarmikið at duga við starvsfólkum og kundarøkt.
Ein partur av arbeiðinum er m.a. eisini marknaðarføring á sosialum miðlum og í bløðum.
Tú skalt vera fyrikomandi, røkin, álítandi og duga at arbeiða sjálvstøðugt.
Hevur hetta tín áhuga, og tú kundi hugsa tær at vita meira um starvið, so send eini boð ella teldupost til aap@kallnet.foella ring 510750.
Umsóknir kunnu sendast til aap@kallnet.fo. Starvið verður sett skjótast til ber
Løn eftir avtalu.


text:
Thursday, June 17, 2010
HÚSSJ! MENTAN.... ZZZ...
Sjálvandi er tað herligt og gott, at alsamt fleiri av mínum lista- og mentanaráhugaðu vinfólkum og starvsfelagum siga seg í vaksandi mun brúka útlendskar fjølmiðlar. Í donskum útvarpi og amerikonskum bløðum fært tú fullgóða viðgerð av áhugaverdum bókmentum, listaframsýningum, tónleiki, filmum og sjónleikum v.m. Tú fært innlit og yvirlit og eitt sindur av útlendskari luft undir veingirnar og alt hetta fært tú serverað gjøgnum internetið júst tá tað passar tær. Alletiders og ómakaleyst kanst tú sita í tí góða stólinum og hálvdurva, meðan tey á P1 kjakast um aktuel mál í danska samfelagnum og skuldi talan fallið á okkurt óbekvemt so sum føroyska stýrisskipanarmálið, kanst tú kvikliga við fjarstýringini manerera teg yvir á BBC har tey pínadoyð ikki eru líka býtt sum tey eru her á landi.
Lat meg bara sjálva beinanvegin bekenna meg sum ídnan dyrkara av útlendskum miðlum. Tískil lurti eg eftir kulturpassasjuni á P2 í DR hvønn leygarmorgun og lesi m.a. New York Times, Art in America, Kopenhagen og Informatión dagliga, eins og eg gleðiliga keypi ta dýru Weekendavísina, tá hon ikki er útseld í Horninum. Og soleiðis hevur tað koyrt rímiliga væl eina tíð. Tá væl arbeidda uppskotið um Listaráðið herfyri varð vrakað í løgtinginum, skundaði eg mær at skifta frá tingvarpi yvir á P1, har eg hoyrdi áhugavert og klókt kjak um okkurt, sum eg ikki minnist beint nú. Eg havi fyrireikað fleiri framsýningar seinastu mánaðarnar og eri sloppin undan øllum hugsandi vónbrotum av tí einføldu orsøk, at ikki havi væntað mær nakað sum helst ummæli. Í staðin havi eg lurtað eftir ummælum av øðrum framsýningum í Malmø, Berlin og Keypmannahavn og so spakuliga eri eg farin at venja meg við tankan, at føroysk samtíðarlist ikki skal viðgerast eins og listin í øðrum londum. Og tað er í grundini óluksáliga gott og uppá tíðina, at eg geri mær hetta greitt, tí nú er longu eitt sindur síðani, at føroysku mentanarsendingarnar fóru í summardvala eins og tær plaga tíðliga í juni. Tá tær kanska aftur verða varpaðar út fjúrtanda hvønn dag einaferð seint í oktobur, havi eg vónandi fullkomiliga gloymt fyribrigdið føroyskar mentanarsendingar og sleppi tískil heilt og aldeilis undan vónbrotum. Tá kann eg í friði og náðum durva saman við professionellu útvarpsfólkunum á P2 og teirra gjølligu viðgerð av eini nýggjari opera, sum eg ikki kenni og sum eg neyvan sleppi at uppliva í bræði, eftirsum summarfrítíðin verður hildin her í Havn.
Soleiðis hevur tað heila altso koyrt eftir skinnum eina tíð, inntil eg í gjárkvøldi av tilvild datt um eina grein í Dimmu við heitinum “Tann góða bygdamentanin” um nýggju fløguna “Loksins” hjá Magnusi á Stongum. Greinina hevur Uni Leitistein Hansen skrivað og greinin er júst soleiðis sum ein góð grein skal vera og hon er meira enn tað, tí hon er føroysk og óbekvem, tá hon sipar til mítt egna støði og samfelag, noyðir meg til at hugsa og at taka støðu til m.a. hugtakið bygdamentan og hvat verri er: hon fær ein goymdan og gloymdan longsul eftir dygdargóðari føroyskari lista- og mentanarviðgerð at ressast við.
Á onkrum gajolpakka havi eg lisið tey vísdómsorð, at tú mást vera góð við teg sjálva fyri at kunna elska nakran annan. Gajolpakkasetningurin er danskur, sjálvandi og sipar til eitt øki, har vit føroyingar møguliga hava ein eysýndan veikleika. Tað tykist í øllum førum sum um vit als ikki eru nóg góð við okkum sjálvi, við okkara mentan, list, mál osfr. til at duga at síggja, at vit eru á hættisligari leið í okkara hugnaligu og flegmatisku dyrkan av útlendskum miðlum. Meðan børnini hyggja at útlendskum teknifilmum, lesa vit føroysku bløðini sum lokalavísir, har vit kunnu studera hvør er deyður og hvør skal giftast, hvør selur eitt næstan spildurnýtt borð við seks stólum og ein brúðarkjóla, ið bert er brúktur eina ferð osfr. og støðið bara læðkar. Sagt verður, at mentanin í einum samfelagi í stóran mun verður definerað av fjølmiðlunum í hesum samfelagnum og sum kunnugt hevði prentpressan og avísmiðilin í síni tíð alstóran týdning fyri upplýsing og fólkaræði, eins og internetið hevur ein so veldugan týdning, sum vit neyvan ikki hava givið okkum far um enn. Talan hevur verið um avísdeyða, men nú verður staðfest, at kreppan á hesum økinum hevur rakað harðast í Amerika. Í Danmark gongst merkiliga væl hjá teimum sonevndu seriøsu bløðunum, Informatión og Weekendavísini, har tey skrivandi fyri kortum hava fingið hægri løn, alt við stórum denti á mentan og list.
Um tað er rætt, at mentanin verður definerað av fjølmiðlunum, verður alt ov lítil orka brúkt uppá føroyska samtíðarlist og samtíðarmentan í føroyskum miðlum. Kanska hevði tað eisini hjá okkum loyst seg í størri mun at miða í móti høgari góðsku og seriøsari, progressivari og hvassari viðgerð av list og mentan. Eg eri fullgreið yvir, at mentan og list skal eitast at vera eitt evni, sum bert tíggju fólk í Havn sýna áhuga, men hetta er ein fordómur, ið hevur eins lítið uppá seg sum fordómar flestir. Eitt er heilt vist: tað er ikki mangul uppá góð heimildarfólk og høvundar, ið forðar føroyskum fjølmiðlum at satsa uppá mentan og list. Eg nevni nøkur hissini, ið duga væl at viðgera hesi evni: Anna Ellingsgaard, Høgni Djurhuus, Inger Smærup Sørensen, Birgir Kruse, Dorit Hansen, Carl Johan Jensen, Jóanes Nielsen, Tóroddur Poulsen, Bergur D. Hansen, Uni L. Hansen, Turið Sigurðardóttir, Guðrun Gaard, Oddfríður Rasmussen, Gunnar Nolsøe, Suni Merkistein, Ann Ellefsen (nøkur nevnd og nógv fleiri gloymd).
Posted by Kinna Poulsen at 8:32 AM
Subscribe to: Post Comments (Atom)


text:
Ingi Samuelsen
28.06.2017 - 11:00
Í dag verður aftur kappast í fimleiki á oyggjaleikunum í Gotlandi. Hesaferð verður kappast frítt í teim ymsu amboðunum, og roknað verður við góðum føroyskum úrslitum, serliga hjá monnunum. Tað tey kappast um í dag er all-round heiðursmerkið, altso tann fimleikarin, ið samlað er bestur. Og her er tað bert Aron Jacobsen, sum kappast í øllum amboðunum. Annars snýr tað seg um at sleppa at umboða Føroyar í finalunum fríggjadagin, og her er tað bert tveir, sum koma við.
Sama er galdandi hjá gentunum, sum hava heldur harðari kappingar enn dreingirnir hava, og tí skulu kanska ikki roknast við líka nógvum heiðursmerkjum frá teimum, hóast tær í støði kanska liggja líka so høgt sum dreingirnir, verður sagt av balkongini í fimleikahøllini í Visby.
Í dag er eisini dagurin, tá súkklingin á landavegi verður. Og enn einaferð er tað Torkil Veyhe, sum væntanirnar eru til. Torkil er stjørnan á føroyska liðnum, og kanska eisini á oyggjaleikunum yvirhøvur.
Spennandi verður at síggja í dag, hvussu væl føroyska liðið er fyri at hjálpa Torkili til at vera á røttum stað, tá avgerðin fellur seinnapartin í dag.
Á rennibreytini hava teir fyrstu føroyingarnir longu verið í kapping. Margit W. Fríðmundsdóttir var við í 200 metra innleiðandi, og hon gjørdi ikki mætari enn at seta nýtt føroyskt met í tíðini 26,82, og rann seg víðari til semifinalurnar í morgin.
Nú um middagsleitið skulu Rebekka Fuglø og Oddvør Josephsen renna innleiðandi á 800 metrum, og í kvøld verða Føroyar við í 4x400 metra stafettini. Enn er óvist um Marna Egholm fer at renna í 5.000 metra renningini.
Í svimjing er full skrá aftur í kvøld og hópin av heiðursmerkjum í væntu.
Føroysku fimleikagenturnar skulu royna seg seinnapartin


text:
Prísur
fyri hvønn persón, tá ið tvey vaksin ferðast saman úr kr. 14.095,-
Íroknað pakkanum
GG! Prísurin avhongur alt av nær ferðast verður. Um ferðast verður í háárstíð ella um lítið pláss er umborð á Atlantic kann prísurin verða nakað hægri.
Hotellið
Pergola Club Hotel & Spa er eitt lekkurt og nýtmótans hotell, við rúmligum dupultrúmum. Hotellið liggur mitt í hugnaliga maltesiska býnum, Mellieha, sum er kent fyri at hava bestu strondina á Malta. Hotellið hevur millum annað tvær matstovur, vælveruøkið og tveir svimjihyljar. Morgunmatur er við í prísinum, hálv pensjón og full pensjón kann keypast afturat.


text:
Í allarfagrasta veðri bleiv 20. Føroya Bjór Renningin hildin í miðbýnum í Klaksvík á Norðoyastevnu. Umleið 70 luttakarar vóru við. Tann elsti, Sámal Júst Ziska Dahl, føddur í 1934 og tann yngsti, Elisabet S. Mohr, fødd í 2013.
Skjótast á mál hjá monnum og kvinnum blivu ávikavist Jan Elmar Sørensen og Rebekka Fuglø, og runnu tey bæði heilt skjótt teir 5 kilometrarnar. Tíðin hjá Jan Elmari varð 16.30 min. og hjá Rebekku 19.11 min. Næstir Jan Elmari komu Julian Gregersen við 17.07 min. og beint í hølunum á honum Sam Vang við 17.10 min. Nærmast Rebekku vóru Mona Rasmussen við 23.02 min. og Ingun G. Sørensen við 23.22 min.
Øll úrslitini eru at síggja niðanfyri og myndir koma í myndasavnið seinni.
Samlaða úrslitið hjá teimum vaksnu bleiv hetta:


text:
Jan Müller
28.09.2017 - 11:28
Oljufelagið Hurricane Energy hevur fingið grønt ljós frá bretsku myndugleikunum at fara víðari við tess útbygging av nýggjasta oljufundinum vestan fyri Hetland, Lancaster oljukelduni. Talan er 1. stig í eini størri útbyggingarætlan, nevnd ”Early production system”. Henda ber í sær, at tveir framleiðslubrunnar skulu bindast í oljuskipið Aoka Mizu, sum nú verður umvælt til at taka ímóti fyrstu oljuni frá Lancaster kelduni tíðliga í 2019. Kostnaðurin fyri henda fyrsta partin av útbyggingini er mettur til millum 3 og 4 mia. kr.
Talan er um eina heilt nýggja oljuleið á Atlantsmótinum, í økinum har suðuri miðskeiðis millum Hetland og føroyska markið. Framleiðslan verður 17000 tunnur um dagin at byrja við. Ætlanin er so seinni at økja framleiðsluna munandi. Mett verður at 500 mill. tunnur kunnu takast upp úr kelduni, sum er mett at goyma upp til 2,5 mia. tunnur tilsamans. Tá eru eisini grannakeldur tiknar við. Arbeiðið at leggja til rættis og fáa útbúnað til vega til útbyggingina er longu farið í gongd og kemur hetta sera væl við hjá svanga bretska oljuídnaðinum.
Tað áhugaverda og sermerkta við hesi útbyggingini er, at hon er tann fyrsta av sínum slag vestan fyri Hetland og sum heild í Europa. Oljan finst ikki í vanligum goymslum í oljuberandi løgum í undirgrundini men í rivum í grundfjallinum og er talan um eina heilt nýggja oljuframleiðslu, sum seinni fer at verða víðkað til grannaøkini, har uppaftur fleiri keldur av sama slag finnast, eitt nú Lincoln og Halifax. Allar hesar keldurnar eru mettar at goyma fleiri milliardir tunnur av olju.
Oljuskipið, sum verður nýtt til hesa framleiðsluna, er ein gamal kenningur hjá føroyska oljufelagnum Atlantic Petroleum. Tað stóð fyri framleiðsluni á oljukeldunum Blackbird og Ettrick, ið høvdu stóran týdning fyri føroyska oljufelagið. Nú verður tað so umvælt og nútímansgjørt í Dubai til at fara undir framleiðslu á Lancaster.
Transocean-boripallurin Paul B. Loyd Jr. er leigaður til at bora neyðugu brunnarnar á loyvinum og verður byrjað í øðrum ársfjórðingi í 2018.
Verkætlanin við tí sokallaðu ” fractured basement oil reservoirs” hevur fingið oljuheimin at venda eyguni móti økinum vestan fyri Hetland. Tað er sera sjáldsamt at finna og enn meira sjáldsamt at fara undir framleiðslu av hesum slagnum av olju, ið finst í rivum í grundfjallinum. Í hesum førinum hevur tað tó eydnast Hurricane at sannføra íleggjarar um, at hetta er ein gongd leið at fara. Partur av verkætlanini er at finna búskaparligar loysnir fyri at fáa oljuna á marknaðin. Av tí at hetta er nakað nýtt og ivi tí eisini er partur av hesum, er avgjørt at byrja í smáum við eini avmarkaðari framleiðslu men seinni at økja um framleiðsluna við at binda fleiri oljukeldur í grannalagnum í somu framleiðslueind á Lancaster leiðini. Hurricane er víst í, at tað fer at bera til at fáa alla verkætlanina til høldar tvs. at skipa ein ”hub” á Lancaster. Trupulleikin í løtuni er manglandi infrastruktururin.
Eins og nógvar aðrar oljuleiðir vestan fyri Hetland, so byggja tær á fund, sum eru gjørd í 70-unum. Lancaster varð longu funnið av Shell í 1974, og Hurricane Energy, sum nú stendur fyri loyvinum og útbyggingini, varð stovnað í 2004 og fekk sítt fyrsta loyvi í 2005, nevniliga Lancaster leiðina umframt tvey onnur loyvi, Typhoon og Tempest. Tað boraði tríggjar brunnar á Lancaster leiðini frá 2009 til 2014 og vóru hesir avgerandi fyri, at tað nú verður farið undir eina útbygging.


text:
KELDUVAÐIÐ 12. august
Sunnukvøldið 12. aug. kl. 20.00 á R7, sum hoyrist um alt landið á FM.102 og FM.107
Møti úr Betesda í Klaksvík. Evni: "PAROLA" Bíbliuskeið í Italia/Spania, sum
Regin Guttesen og Jógvan Júst Rasmussen skipa fyri.
Sangur nr. 1021 “Eitt navn er yvir øllum øðrum nøvnum,”
Bøn: Djóni Joensen.
Um Parola: Victor Nielsen.
Mynd: Regin Guttesen
Sangir: Nr. 297 “Navn Hans er undurfult,” og “Faðir vit tilbiðja,”
Heilsan og stutt orð: Regin Guttesen - “Gev mær Jesus,” Regin syngur.
Frásøgn um ferðina: Árni Skåle.
Torkil Mørkøre syngur.
Tala: Jógvan Júst Rasmussen.
Victor Nielsen endar við bøn.
Hervør á Torkilsheyggi syngur: “Tú leitar,”
Kelduvaðið verður endursent hóskvøld kl. 21.00.


text:
Rakul Sjúrðardóttir Frederiksberg
13.01.2018 - 09:55
Í døgunum 26.-28. januar verður tiltakið Norðurljós Í Klaksvík. Norðurljós er eitt tiltak, har ljós verður varpað á list og mentan í Klaksvíkar kommunu.
Millum annað verður uppboðssøla av málningum í Posthúskjallaranum. Nøkur av teimum fremstu listafólkunum hava latið málningar til frama fyri nýggja mentanarhúsið í Klaksvík. Uppboðssølan verður leygardagin 27. januar.
Sunnudagin 28. januar verður ein serlig konsert í Atlantis. Tveir tónleikarar, Hans Andrias Jacobsen og Hallur Joensen fara at framføra sangir hjá hvørjum øðrum.
Klaksvíkar kommuna skrivar á heimasíðuni, at hæddarpunktið við Norðurljós er, tá Listarvirðisløn Nólsoyar Páls verður latin. Hetta er ein virðisløn á 75.000 krónur, sum eitt lokalt listafólk fær.
Hanus G. Johansen, Edward Fuglø og Eyð Matras hava áður fingið virðislønina.
Virðislønin verður handað leygarkvøldið 27. januar.


text:
Hamferð: Támsins likam
Sjónleikarhúsið Niels Finsensgøta 34 Tórshavn FO
Sýningar
Sýningar…
- leygardagur 17. mar 20.00 Atgongumerki
Samandráttur
Í samband við, at Hamferð útgevur nýggju plátu sína, Támsins likam, verður skipað fyri stórari útgávukonsert í Sjónleikarahúsinum í Havn tann 17. mars. Nýggja verkið verður spælt frá byrjan til enda við heilt serligari uppseting, og ætlanin er at umskapa sjónleikahøllina – bæði í myndum og ljóði – til tann kensluheimin, ið hýsir Támsins likam og Hamferð sum heild.
Atgongumerki
Lýsing
Lýsing…
Í samband við útgávuna fer Hamferð kring Evropa á konsertferð meginpartin av februar mánað og verður tí í toppformi til útgávukonsertina í Sjónleikarhúsinum. Támsins likam hevur tikið nærum 5 ár at smíða, og tað er meira enn tvey ár síðani, at Hamferð spældi við fullum útblástri í Føroyum. Tískil eru bæði plátuútgávan og konsertin rættiliga serstøk tiltøk.
Við sær til tiltakið hevur Hamferð íslendska bólkin Auðn, sum eisini hevur nýggja útgávu á baki, ið nevnist Farvegir fyrndar. Farvegir fyrndar er júst kosin sum næstbesta black metal útgáva í 2017 av Metal Hammer í Týsklandi.


text:
Jørundur Hundadagakong
Sjónleikarhúsið Niels Finsensgøta 34 Tórshavn FO
Sýningar
Sýningar…
- hósdagur 25. okt 19.30 Atgongumerki
- mikudagur 24. okt 19.30 Atgongumerki
- týsdagur 23. okt 19.30 Atgongumerki
- sunnudagur 21. okt 19.30 Atgongumerki
- hósdagur 18. okt 19.30 Útselt!
- mikudagur 17. okt 19.30 Atgongumerki
- týsdagur 16. okt 19.30 Atgongumerki
- sunnudagur 14. okt 19.30 Atgongumerki
- leygardagur 13. okt 19.00 Útselt!
Samandráttur
Havnar Sjónleikarfelag fyllir 100 á í ár, og í tí sambandi hevur nevndin gjørt av at seta leikin Jørund Hundadagakong eftir Jónas Arnasson upp.
Atgongumerki
Lýsing
Lýsing…
Leikurin er stórgaman og skemt, sangur og kæti. Leikevnið er tikið frá einari av teim sjáldsamastu hendingunum í søgu Íslands, eitt ævintýr í sjálvum sær. Høvundurin fer lætt um tað sannsøguliga, men letur tað lúta fyri teim krøvum sum skemtileikur setir, hesum dylir hann ikki fyri men kallar leikin “ósøguligt leikhúsverk”.
Jørundur Hundadagkongur verður ein jubileumsframførsla í orðsins rætta týdningi, fest, farvur, frekt, stuttligt og hugvekjandi. Har verður sangur, dansur tónleikur, akrobatikkur og allskyns kynstur. Umframt høvuðsleikararnar, sum eru 11, vera eini 30 fólk við sum statistar, og til hetta fara vit at fáa sangarar, dansarar, fimleikarar o.o. at seta sín serliga dám á leikverkið.


text:
22 flogbóltslið kappast í árligu FK- kappingini
ítróttur18-09-2018 - 16:24 - Jóanis Albert Nielsen
Leygardagin 22. september verður flogbóltsárið 2018-2019 serva ígongd - tá 22 lið í meistardeildunum og 1.deild fara at kappast í árligu FK- kappingini fyri vaksin.
Tað er flogbóltsfelagið Fleyr í Havn, sum aftur í ár skipar fyri kappingini, sum verður stuðlað av FK.
Undirtøkan er áleið tann sama sum undanfarnu ár og eru tað framhaldandi kvinnuliðini, sum eru best umboðaði. 16 kvinnulið og 6 manslið. Størsti bólkurin eru 1.deild kvinnur, har 9 lið fara at spæla ímóti hvørjum øðrum. Hjá 1.deild monnum fara Fleyr og Sí at leika ein dyst ímóti hvørjum øðrum.
Øll meistaradeildarliðini hjá monnum verða við leygardagin og fara tey øll at spæla ímóti hvørjum øðrum. Flestu kvinnuliðini í meistaradeildini verða eisini við í kappingini leygardagin.
Fleyr fegnast um, at øll liðini í ár kunnu samlast í Stórhøllini og at allir dystirnir kunnu leikast á teim 6 flogbóltsbanunum.
FK- kappingin er fyrsta og kanska eisini einasta kapping, har allir flogbóltsleikarar, sum spæla í bestu vaksnamannadeildunum í Føroyum, kunnu samlast - spæla ímóti hvørjum øðrum og fáa innlit í, hvussu hini liðini eru fyri -og ikki minst fáa eitt gott flogbóltsprát.
Kappingin byrjar kl. 9 í Stórhøllini á Hálsi og spælt verður til vinnarin er funnin einaferð seint út á seinnapartin.
Sum nakað nýtt fáa vinnarar og nr. tvey í hvørjari deild í ár eina t-troyggju heldur enn heiðursmerki.
Luttakarar og áskoðarar hava møguleika at keypa sær okkurt lætt og leskiligt í kantinuni undir kappingini.
Árliga FK – kappingin fyri yngri deildir verður tann 24. og 25. november í Stórhøllini.


text:
Hvør kennir ikki tað at skula taka gamalt tapet av vegginum. Tað tekur rúma tíð, um mann ikki hevur røttu amboðini. Ein bita fyri og annan eftir, og skjótt eru nógvir tímar brúktir.
Men tað ber til at taka tapet av rættiliga ómakaleyst. Við Paper Tiger amboðnum, sum tú kann keypa hjá Bygma Balslev, sparir tú nógva tíð. Lítla honddrivna maskinan sker varliga inn í tapetið og loysir rivnu tapetstumparnar frá vegginum.
Tá eitt øki er ”perfererað” á hendan hátt, skal tapetloysari spyrjast á, og tá sleppur loysarin heilt inn undir og virkar sera væl.
Tá tað hevur staðið í blot eina løtu, er bert at skava tapetið av við einum spartli ella serliga tapetskavaranum, sum tú eisini kann keypa hjá okkum.
Góðan arbeiðshug.


text:
Talið av fulltíðararbeiðsleysum minkaði frá apríl til september men, vaks so aftur í oktober og november. Arbeiðsloysið er størst í Suðuroy, 8,9 prosent, hóast tað í talið er størst í Streoymoyra sýslu. Gjørt upp eftir aldri, er tað størst millum tey 55 til 66 ára gomlu, 7,4 prosent.
Arbeiðsloysið vaks við 77 fulltíðararbeiðsleysum í november. Arbeiðsloysisprosentið broyttist úr 5,4 í oktober uppí í 5,5. Árstíðarjavnaða arbeiðsloysisprosentið er óbroytt 5,7. Í november vóru 782 mannfólk og 717 konufólk, samanlagt 1.499 fólk fulltíðararbeiðsleys.
Sjálv um tali av fulltíðararbeiðsleysum er størri millum mannfólk enn konufólk, so er umvent tá ið talan er um prosent. Í november var arbeiðsloysisprosentið millum konufólk 5,8 meðan tað millum mannfólk var 5,3.
Verður hugt eftir talinum av fulltíðararbeiðsleysum býtt eftir sýslum, vísir tað seg ikki óvantað, at talið er størst í Streymoyar og Eysturoyar sýslu, ið eisini eru tær fólkaríkastu.
Verður hugt eftir talinum av fulltíðararbeiðsleysum býtt eftir aldursbólkum, sæst at tað er størst millum tey 55 til 66 ára gomlu.
Fleiri arbeiðsloysistøl eru at finna í hagtalsgrunninum


text:
Møtiskylda
- Næmingar á Musikkskúla miðnámi hava møtiskyldu til alla undirvísing.
Frávera
- Frávera næmingsins verður skrásett, líka mikið av hvørjum slagi hon er. Ljóðførislærari og lærarar annars, umsita sjálvir fráveruuppgerðina, men hava skyldu at boða leiðaranum á Musikkskúla miðnámi frá, um næmingur ikki lýkur ásetingar um møtiskyldu og luttøku í undirvísingini annars.
- Er fráveran hægri enn 15%, fær næmingur av leiðsluni 1. ávaring, ið skal skrivliga váttast av næmingi ella verja, um hesin er undir 18 ár. Tekur næmingur ikki hesa ávaring til eftirtektar, fær næmingurin 2. ávaring eftir somu mannagongdum sum hina fyrru. Fleiri ávaringar vera ikki givnar. Um næmingur framvegis ikki lýkur ásetingarnar um møtiskyldu, verður viðkomandi burturvístur frá undirvísingini og skúlagongdin á Musikkskúla miðnámi og musikkskúla heldur uppat.
- Leiðslan kann loyva næmingi fráveru, um hesin luttekur á konsertum, royndum, verkskeiðum ella uttanlandsferðum sum lið í útbúgvingini á Musikkskúla miðnámi, ella sum umboð fyri skúlan ella føroyskan tónleik. Loyvi til hetta skal, í seinasta lagi ein mánaða frammanundan luttøku, verða játtað skrivliga frá leiðsluni.
- Næmingur, ið hevur verið fyri álvarsligum lívstilburði, kann halda áfram á Musikkskúla miðnámi, hóast ásetingar í møtiskylduni ikki eru fylgdar. Hetta skal, í hvørjum einstøkum føri, góðkennast av leiðsluni.
Avboð
- Næmingur skal altíð geva grundað avboð til lærara ella leiðara av bólki, tá ið ikki ber til at møta. Um talan er um avboð yvir longri tíðarskeið, skal næmingurin eisini geva boðini til leiðaran á Musikkskúla miðnámi.
Farloyvi
- Farloyvi verður bert játtað eftir skrivligari umsókn frá næmingi, ið skal sendast leiðaranum á Musikkskúla miðnámi. Farloyvi verður vanliga ikki játtað í einstøku lærugreinunum.
- Leiðslan viðger umsóknina og fær næmingurin ella verji og høvuðslærari næmingsins skrivligt svar. Munnlig loyvi vera ikki givin.
- Freist at søkja farloyvi er 1. mai at byrja við skúlaársbyrjan í august.
- Farloyvi verður ikki vanliga givið eftir at skúlaárið er byrjað.


text:
Orð: Anker Eli Petersen
Lag: Terji Rasmussen
Úr mjørkanum trína tey aftur og aftur
ein ævigan dans uttan tónleik og orð,
úr gráanum sjóvar frá túsundtals fetum
men døggin er rein – ongar slóðir og spor.
– Og tøgnin syngur um løtur
um lívið í loyndari líð
og ferðir um marknaðar gøtur
ein dans handan fatan og tíð.
Og innan úr mjørkanum hómar tú skuggar
ein liðaleys fjøld dregur lívið at sær,
so lokkandi teskar úr ósæddum varrum
um frælsi á víddunum handan tín garð.
– Og tú slotar mót rekandi skýggjum
tevjar ein droymandi frið
tí, at lívið sum byrjar av nýggjum
er fjalt handan nærmasta lið.
-Men tú torir bert ikki at stíga
á gøtur títt eyga ei sær,
tú vilt heldur standa og bíða
við liðið ið ognaðist tær.
Og dansurin dregur teg aftur og aftur
ein droymandi longsul gerð sár í títt sinn,
og kanska ein dagin tú trínur um liðið
sum víðopið stendur og bjóðar tær inn.
– Og inni í mjørkanum brennur
eitt bleiktrandi lítilsvert bál
login, ið gerð at tú kennir
lívsneistan í tíni sál.


text:
Býráðsfundur 30. oktober 2008
1.
J. nr. 256 – 07/00022
Rasmus Glyvradal heitir á kommununa um um at skipa fyri at ein minnisvarði verður reistur yvir glyvramannin Niels Jacobsen, sum var ættfaðir hjá Glyvrafólki.
-Mentunarnevndin hevur á fundi 20/10-2008 samtykt at seta ein arbeiðsbólk at arbeiða víðari við málinum og skýtur upp at biðja hesar persónar um at manna nevndina, Maria Jacobsen, Regin Jacobsen og Rasmus Glyvradal.
-Býráðið hevur á fundi 30/10-2008 samtykt at beina málið aftur í Mentanarnevndina.
2.
J. nr. 531 – 06/00866
Framhald av arbeiðnum við Løkin 2009.
-Arbeiðið at gera gøtuna er nú liðugt, men at avsetingin er 200.000 kr. ov lítil. Mentanarnevndin mælir til at útvega 100.000 kr í eykajáttan.
-Fíggjarnevndin hevur á fundi 23/10-2008 mælt til at játta peningin, men átalar at peningurin er nýttur uttan at hava fingið játtan frammanundan.
-Býráðið hevur á fundi 30/10-2008 samtykt at taka undir við Mentanarnevndini og Fíggjarnevndini.
3.
J. nr. 561 – 08/00461
Nýggjur atkomuvegur til Ragnar í Holusteini
Ummæli frá Teknisku Deild:
Tvey tilboð komu uppá arbeiðið og mælir Tekniska nevnd til at taka av lægsta tilboðnum sum er frá JHR Entreprenørar.
-Býráðið hevur á fundi 30/10-2008 samtykt at taka undir við í Teknisku nevnd.
4.
J. nr. 512 – 08/00346
Reglugerð fyri uppsetan av privatum vindmyllum - Uppskot frá Kommunusamskipan Føroya sum er samtykt á stýrisfundi hjá KSF 10/10-2008.
Ummæli frá Teknisku Deild:
TD mælir til at góðkenna uppskotið
-Byggi- og býarskipanarnevndin hevur á fundi 22/10-2008 mælt til at góðkenna uppskotið.
-Býráðið hevur á fundi 30/10-2008 samtykt at taka undir við Byggi- og býarskipanarnevndini.
5.
J. nr. 431 – 08/00333
Víðkan av tyrvingarplássinum hjá IRF í Oyndarfirði.
Búnaðarstovan hevur við skrivi df. 27/06-2008 sent kommununi til ummælis umsókn frá IRF, har søkt verður loyvi at víðka um tyringarplássið í Oyndarfirði.
Ummæli frá Teknisku Deild:
Tekn. deild mælir til at játta umsóknina við teirri treyt, at Búnaðarstovan leggur áherðslu á, at IRF ger alt teir kunnu gera fyri at týna rottur á tyrvingarplássinum.
-Tekniska nevnd hevur á fundi 19/08-2008 mælt til at taka undir við tilráðingini frá Tekn. deild.
-Býráðið hevur á fundi 01/09-2008 samtykt at taka undir við Teknisku nevnd.
Málið varð síðan kært til Innlendismálaráðið sum hevur biðið kommununa steðga við at fráboða avgerðina til IMR hevði viðgjørt klaguna.
IMR hevur nú svara kæruni og biður kommununa beina málið í staðbundnu nevndina fyri Oyndarfjørð áðrenn endaligu viðgerðina av málinum.
Tilráðing frá Staðbundnu nevndini í Oyndarfirði frá fundi 14/10-2008:
Nevndin mælir staðiliga frá at játta umsóknini um at víðka tyrvingarplássið, grundað á, at upprunaliga ætlanin, sum var at fylla grótbrotið, sum stóð sum eitt sár í náttúrini, er nádd.
Somuleiðis vil nevndin vísa á, at nærhendis økinum er alivirksemi og matvøruframleiðsla, og hevur, síðani tyrvingarplássið varð tikið í nýtslu, til tíðir verið trupulleikar av fugli og rottu.
Um býráðið, ímóti nevndarinnar tilmæli, gevur loyvi, eigur ein neyv árinskanning at verða gjørd áðrenn.
-Teknisk nevnd hevur á fundi 23/10-2008 mælt til at taka viðtøkuna frá Staðbundnu nevndini fyri Oyndarfjørð til eftirtektar.
Eisini mælir nevndin til at avtaka fyrru viðtøkuna frá fundi 19/08-2008.
-Býráðið hevur á fundi 30/10-2008 samtykt at beina málið aftur í Teknisku nevnd til nærri kanningar.
6.
J. nr. 503 – 08/00038 og 08/00039
Jarðarkeyp til víðari útstykking í økinum Glyvrar, Saltangará og Runavík.
Ummæli frá Teknisku Deild:
Í februar 2008 søkti býráðið Búnaðarstovuna um loyvi at keypa byggilendi frá Glyvragjógv til útstykkingarnar á Norðurhædd og Hjallavegi, og frá Norðurhædd og Hjallavegi suður til Røktar- og Ellisheimið, í alt uml. 84.000 m2.
Í skrivi df. 16/09-08 biður Búnaðarstovun um eina tíðarraðfesting av útstykkingarætlanunum á Glyvrum og Saltangará.
Nú hevur kommunan í tveimum teimum seinastu útstykkingunum arbeitt frá Hjallavegi og Norðurhædd og norðureftir.
Tekn. deild heldur at tað hevði verið skilagott at samanbinda útstykkingina í Runavík við útstykkingina í Saltangará.
TD mælir til at gera útsykkingina frá Hjallavegi og Norðurhædd móti suðri til útstykkingina í Runavík, og harvið taka upp samráðingar við John S. Nielsen, Saltangará um keyp av húsunum, soleiðis at vegurin kann førast víðari út í Runavík.
-Byggi- og býarskipanarnevndin hevur á fundi 22/10-2008 , samtykt at mæla til at taka undir
tilráðing frá TD, men í fyrsta umfari at halda áframm norðureftir.
-Býráðið hevur á fundi 30/10-2008 samtykt at taka undir við Byggi- og býarskipanarnevndini.
7.
J. nr. EL 192 – 08/00510
Gordon M. Petersen og Fríðgerð M. Ellefsen, søkja við skrivi df. 10/10-08 um loyvi at keypa 1–2m burturav matr. nr. 256 til samanlegging við matr. nr. 192.
Grannarnir sum eiga matr. nr. 97 – 129, matr. nr. 98 og matr. nr. 104 hava í skrivi df. 09/07-08 sagt at teir onki hava í móti at tey keypa nevnda uppískoytisstykki.
Ummæli frá Teknisku Deild:
TD er í iva um tað er rætt at játta søluna, útfrá tí, at hetta kann skapa precedens, soleiðis at allir grannarnir koma og søkja um at keypa burtur av almmenna økinum.
TD kann eisini skoyta uppí, at ein partur av matr. nr. 256 er við býarplansbroyting, útlagdur til Frí-øki, og hava allir grannarnir, eisini eigarnir av matr. nr. 192, møguleika at hugna sær á hesum Frí-øki.
Vísandi til omanfyri standandi mælir TD til at játta at selja í mesta lagi 12 m2 burtur av matr. nr. 256.
-Byggi- og býarskipanarnevndin hevur á fundi 22/10-2008 samtykt at mæla frá at selja umsøkta øki og at vísa á møguleikan at nýta almenna felagsøki.
-Býráðið hevur á fundi 30/10-2008 samtykt at taka undir við Byggi- og býarskipanarnevndini.
8.
J. nr. 050 – 08/00393
Tilboð frá Vodafon uppá telefoni v.m. til Runavíkar kommunu.
-Fíggjarnevndin hevur á fundi 21-08-2008 mett, at biðjast skal eisini um tilboð frá Føroya Tele.
Kannað verður, um onkur óvildugur kann “kortleggja” samskiftisstrukturin í kommununi, so at tilboð kunnu innheintast upp á soma veiting. Arbeitt verður víðari við málinum, sum verður tikið upp aftur á næsta fíggjarnevndarfundi.
-Býráðið hevur á fundi 30/10-2008 samtykt at arbeiða víðari við málinum um at kortleggja samskiftisbygnaðin hjá kommununi.
9.
J. nr. 552 – 08/00470
Fíggjarætlan fyri Skálafjarðar Sløkkilið fyri 2008.
-Fíggjarnevndin hevur á fundi 23/10-2008 samtykt uppskotið til fíggjarætlan. Gjaldið pr. borgara er óbroytt 295,00 kr og verður sostatt 1.108.905,00 kr.
-Býráðið hevur á fundi 30/10-2008 samtykt at taka undir við Fíggjarnevndini.
10.
J. nr. 08/00508
Halla Eilersdóttir og Atli Olsen søkja við skrivi df. 20/10-08 um loyvi at seta húsini 1,363 m framum byggilinjuna, av tí at húsini eru ov breið í mun til planeringina.
Eisini biðja tey um loyvi at seta norðara veggin á mark uttan at hann verður gjørdur sum brand-veggur.
Ummæli frá Teknisku Deild:
TD mælir til at halda fast við brandveggin á norðurmarki og hevur onga tilráðing í smb. við frávik frá frá byggilinjuni. TD heldur fast við byggilinjuna og skal leggjast afturat, at tað er ein óskikkur at kommunalu grundstykkini skulu tillagast húsunum, tí rættast er at húsini verða tillagað grundstykkjunum.
-Byggi- og býarskipanarnevndin hevur á fundi 22/10-2008 mælir til at broyta byggilinjuna frá 5 m til 4 m og at geva loyvi til at byggja í mark móti geira norðanfyri treytað av at veggurin/skjøldurin verður gjørdur sum brandveggur.
-Býráðið hevur á fundi 30/10-2008 samtykt at taka undir við Byggi- og býarskipanarnevndini og at tey kunnu seta veggin á mark treytað av at veggurin/skjøldurin verður gjørdur sum brandveggur ella “brandkambslignende erstatning”.
11.
J. nr. 132 – 08/00304
Fíggjaryvirlit í samband við meirjáttanir til skúlabygging.
-Mentanarnevndin mælir til at veita eina eykjáttan upp á 12 mió. kr. fyri hesar eykaútreiðslur.
-Fíggjarnevndin hevur á fundi 23/10-2008 samtykt at játta 12 mill. kr. og at hetta verður fíggjað úr gjaldførinum hjá kommununi og við lántøkuni sum er upptikin til endamálið. (barnag. + skúli)
-Býráðið hevur á fundi 30/10-2008 samtykt at taka undir við Mentanarnevndini og fíggjarnevndini.
Kári P. Højgaard vísir til fyrr vístu viðmerking hansara um alternativa orku til skúlan.
12.
J. nr. 512 – 08/00058
Sp/f Smíðlist søkir við skrivi df. 29/01-08 við 2 uppskotum merkt uppskot 1 og uppskot 2 df. 23/01-08 um loyvi at keypa eitt uml. 2.900 m2 stórt grundstykki á ídnaðarøkinum á Rituvíks-hálsi til teirra virksemi og at leiga út til aðrar.
Ummæli frá Teknisku Deild:
Fleiri umsøkjarar hava verið á stykkinum eystanfyri vegin, men hava vit ikki fingið nakað svar frá nøkrum av hesum umsøkjarum.
TD mælir til at taka upp samráðingar við Sp/f Smíðlist at teir keypa norðara stykki uml. 3.020 m2 á tekning df. 30/01-08 til teirra byggiætlan merkt Uppskot 2.
-Byggi- og býarskipanarnevndin hevur á fundi 22/10-2008 mælt til at selja umsøkjaranum stykkið sum tað fyriliggur fyri kostprís.
-Fíggjarnevndin hevur á fundi 23/10-2008 mælt til at selja umsøkjaranum stykkið fyri kostprísin av lendi og ífylling av gróti við teirri treyt, at stykkið verður væl frágingið og liðugt gjørt í samráð við Teknisku deild.
-Býráðið hevur á fundi 30/10-2008 samtykt at taka undir við Byggi- og býarskipanarnevndini og Fíggjarnevndini.
13.
J. nr. 212 – 08/00325
Endurskoðan av sáttmálanum um Skúlabarnakoyring.
-Býráðið hevur á fundi 30/10-2008 samtykt sáttmálan.
14.
J. nr. 102 – 08/00445
1. viðgerð av fíggjarætlanini hjá Runavíkar kommunu fyri 2009.
-Fíggjarnevndin hevur gjøgnumgingið uppskotini frá nevndunum. Samsvar er ikki millum inntøkur og útreiðslur, og neyðugt er tí at tálma útreiðslurnar. Hallið er slakar 13 mió. og heitir fíggjarnevndin á nevndirnar um at finna sparingar til 2. viðgerð.
-Býráðið hevur á fundi 30/10-2008 samtykt at taka undir við Fíggjarnevndini.


text:
Flogbóltsfelagið Fleyr hevur sum høvuðsendamál
- At miða eftir at hava eitt støðugt til hækkandi tal av íðkandi limum
- At geva børnum og ungum møguleika fyri at fáa uppfylt sínar ítrottarligu ætlanir
- At vit kunnu kalla okkum førandi ungdómsfelag í Føroyum
- At útvega og ”fasthalda” børnum og ungum, sum ynskja at spæla flogbolt á ítrottarliga høgum støði
- Fyri yngru liðini skal verða pláss til øll.
- Øll skulu fáa avbjóðingar, sum passa til teirra útgangsstøði
- At hava venjarakreftir, sum eru tilvitaðar um og duga at taka útgangsstøði í einstaka íðkaranum
- At menna spælarar til liðini í hægri deildunum
- At menna sosiala sjónarmiðið í samveruni millum ungdómsleikarar og ímillum ungdómsleikarar og seniorleikarar
- At menna og styðja vanliga og góða atferð/framferð millum børn og ung bæði í venjingar- og kappingarstøðum
- At tryggja at venjarar hava bæði menniskjaligar og ítrottarligar førleikar
- At tryggja optimalt samskifti við foreldur
- At geva foreldrum møguleika at vera við í teimum mongum uppgávunum í felagslívinum
Til kalendaran omanfyri skal viðmerkjast, at tað er skráin, sum liggur hjá FBF, sum er galdandi. Tað kunnu koma broytingar, og tað kann henda, at vit ikki fáa dagført alt beinanvegin alla tíðina.